
Tang Shikyntien Arkyntien 


H aba i Kong Minimon Laloo i la wan buh ia ka manuscript kaba 
iadei bad ki jingleh niam lehrukom bad ki knia ki khriam Hindu 
ba dang shcm ha ki thain Nartiang (Jaintia Hills) haduh mynta, bad 
ong ruh ba ngan ai jingkynthoh ei ei-nga la dum ka buit jlang wat la 
bun ki snem nga la tip ba ju don kum kine ki lehniam lehrukom, 
nga phla ngam don jingtip eiei kaba thikna shaphang jong ki. Dei 
hadien ba nga la pule ia ka jingthoh i Kong Minimon ba mynta nga 
la long u briew uba kham shemphang shuh shuh ia la ka Ri bad ka 
Jaitbynriew. 

Ngam lah ban shu kun halade khlem da iaroh ia kajingtrei jong 
i ha kane ka khen ban ngam sha ki shrah ka Nartiang bad lum jingtip 
shaphang ki har rukom ki jinglong ne jingim jingman kiba iadei eh 
bad ka jingngeit niam bad ka kolshor kiba don bad dang iai bat da ki 
longdien jong kito ki thain. Kane ka jingtrei khlem artatien ka la 
dawa ym tang ka j inglut jingsep hynrei ia ka bor bad ka por kaba ki 
riew thoh ha miej kirn lah lehse ban sngewthuh. 

Ha kane ka thup la buh nati ia bun tylli ki jinglehniam lehrukom 
kiba i Nongthoh i shem ba kidei ki lehniam lehrukom halor ka jingngeit 
tynrai kiba iasnoh bad ka jingshem jingia kynduh u briew ha ki por 
hyndai wat lada hateng hateng wan mih paw ne khleh lang ki snap 
lehniam Hindu kiba i kumba ki long tang ka sa-mangkariang jong ka 
por bahadien jong ka histori ka Ri Jaintia. 

Shuh shuh ha kane ka thup jingtip la thir bin pa bin ia kiwei pat 
ki lehniam lehrukom ba bit sohpyrthit bha bad ka niam Hindu, bad 
kita kidei kum ka Doljatra, ka Bisari puja, ka Duiga puja bad ka 
ThangBahula. Khlem cja bun ktien, i Nongthoh ha ka jingshem jong 
i, i la ai la ka jingkynthoh jong i halor kawei pa kawei na kitei ki 
jinglehniam kum ka shat jingmut sha ki longdien bad kiwei pat ki 
riew thud riew wad bamynta. 



Kalong kaba ktik jingmut ban iohi ba ha kano kano ka kynhun- 
bynriew (Community) ba rit paid ne heh paid ngin shem ia ki jinglong 
bapher bapher Iada ha ka ktien ka thyliiej, ka riam ka beit, ka bam ka 
dih, ka lehniam lehrukom bad kumta ter ter. Kane ka long kumta ruh 
bad ka kynhun-bynriew u Hynniewtrep kiba kynthup ia u Khynriam, 
u Pnar, U Bhoi, U War shityllup. Kawei lehse kaba kham pher na 
kiwei pat ki kynhun-bynriew ka long ba ngi kum kawei ka Jaitbynriew 
ngi lait na kata ka jingthew dieng-kot ha ka jingpynpher jait ha ka 
kyrdan longbriew. Kane lehse ka paw bha ha kita ki lehniam lehrukom 
Hindu jong ka elaka Nartiang ha kaba kum kata ka rukom ngeit kam 
don. Hato, lehse, kumba i Nongthoh i ong ka long tang ka rongphong 
ne ka mangkariang jong ka jingjia jong ka History ha ka ri Pnar! Ia 
kane yn buh ha ka jingpyrkhat bad jingstad jong ki nongpule hi. 

Nalor ki lynnong ba iadei bad ka lehniam lehrukom, don ruh ka 
lynnong shaphang ki Mawbynna ba ngi lah ban shem haduh mynta 
haka Elaka Nartiang kiba don la ki jong ki jingkit jingmut. Hangne, ka 
pynktik jingmut shuh shuh haba pule shaphang uta u Maw Sanirang 
uba (Katkum ka khana-parom) iasnoh bad ka “Knia briew”. Kaei kane 
ka knia briew (human sacrifice) kaba la pyniakap bad ka ngeit-niam ka 
jaitbynriew jongngi, hato, ka long kaba la shong tynrai ne ka dei tang 
ka sa-mangkariang jong kawei pat ka mam, kum ka niam Hindu? Nga 
Teh ha ki riew wad riewpule ban jubab ia kane. Hynrei la kumno kumno 
ruh kane ka lynnong ka pynphalang jingmut ba ki mawbynna ha ka Ri 
shityllup ki don la ki khana ne khubor ha lyndet jong ki, bad shisha ki 
long ka bynta ba kongsan ha ka koishor u Hynniewtrep. 

Khatduh, nga kyrmen ba i Kong Minimon in dang iai bteng ia 
ka kam thoh kam tar jong i sha kiwei kiwei ki phang kiba dang sah ha 
shrah bad kiba dawa ban buh ha ki jingthoh na ka bynta ki pateng ba 
dang wan ioh lap noh ka dier-por. 

Nga ai tang ka Kit-bok Kit-rwiang. 

Khublei 

Dr. Bevan L. Swer 

Head 

Department of Khasi 

26th December, 1 997. North Eastern Hill University 

Shillong. 



KALAMPHRANG 


K a Nartiang ka dei kawei na ki Elaka ba synshar da u Doloi, ba 
long kum u syiem ha kine ki por bym don syiem shuh, ka dei ka 
shnong ba la rim bha ha Jaintia Hills, ka dei ruh ka jaka shong 
pyngngad ki Syiem Jaintiapur ha ka por lyiur mynhyndai. Na ki 
nongshong shnong hangne, kiba dang bun ki dei kiba dang long shnong 
ne man chnong, hynrei don ruh ki kyntoit kiba la pdiang ia ka niam 
nongwei na ri sepngi, ia kiba ki ong ki skur ne da man skur. Jan mar 
shiteng na kine ki nongshong, kata naduh mar ia sdang rung ha elaka 
Nartiang kat haduh ba don ka iew ba bun ki mawbynna ba pawnam, 
ki dei kiba dang bat ia la ka niam tynrai bad ka dustur pat katkum la 
ka jingngeit jongki hi, wat lada don ka jingkrap niam hindu. 

Ka Nartiang kum ka shnong ka long kawei na ki elaka jong ka 
Jaintia Hills kaba don bun ki jingpynsah nam da ki radbah, ha kaba 
uwei napdeng jong kine ki radbah, u long uba pawnam bha uba kyrteng 
u Marphalyngki. Ka long ruh ka shnong kaba lah ban ktik ia ki babun 
balang ban nym hun tang ha ka iohsngew hynrei ban ioh leit jngoh 
dalade hi ia ki pung syiem ba la kyila jyrsieh ba pawnam, u mawbynna 
ba jrong tarn bad ki jingdon jingsat sawdong ha ka. 

Ka Nartiang kadon kumba 19 kilometre shatei na Jowai. Ha ka 
lynti na Shillong sha Jowai, hab iaid na Ummulong bad sa kdat noh 
sha ka lynti Wahiajer, bad shwa ban poi ha Nartiang la pdiang 
sngewbha da ka Wah Umpowai kaba leit ia snoh bad ka Wah Myntang 
bad da ki pyntha kba, lah ruh ban rung sha Nartiang lyngba ka Shilliang 
Myntang. Ka don tang kawei ka jingiapher jong kane ka elaka na 
kiwei pat ki elaka hapoh Jaintia Hills, bad kata kadei ka rukom 
lehniam. 

Ka rukom lehniam bad dustur kine kiba dang long shnong ka 
iaphet bak lybak na kiwei pat ki elaka, hynrei ki rukom knia pat ha 
kiwei ki jait pynleit niam kum ka Knia Pyrthat Knia Pyrdong Chnong, 



(ii) 

Nguh Ryngkaw kam shym iapher na kiwei pat ki elaka kiba don ha 
Jaintia Hills lait noh tang ki kyrteng jong ki jingknia. 

Kaba iapher tain bak lybak na baroh kadei ka dustur jong ki, 
kaba ki bud kum ki khar Hindu, ha ka liang ka jingngeit jongki, da 
kaba pdiang ia ka lehniam Bisari puja, Durga puja, Doljatra bad kiwei 
de ki rukom lehniam ki khar hindu. Lehse kane ka lah ban long na ka 
daw jong ka jingdon ki Syiem Jaintiapur mynshwa, kiba la kylla long 
ka daw tynrai jong kane ka buhai lehniam, lyngba ka jingwan rah ia 
u Pujari ne Bamon uba long u Lyngdoh niam hindu. 

Haba ki syiem ki wan sah kai sha Nartiang, ki hab ruh ban 
pynlong ka jinglehniam kat kum ka dustur dkhar jongki, wat la ki 
wan shongkai sahkai pyngngad ha ri ki Pnar. Ka lah ruh ban long ba 
kane ka rukom lehniam jong u syiem, ka ktik jingmut bad khring ia 
ki paid nongshong shnong ban itynnad bad bud tynneng lem ia kata 
ka rukom lehniam jongki. la kane lah ban pynshisha lyngba ki jingrwai 
shit rhem jongki ha ka ktien bad sur Bengalee. Ka jaka lehniam pat 
ka pher na kawei ka jaka sha kawei pat, kim ju lehniam ha kajuh ka 
jaka. 

la ka jinglehniam hindu la pyniaid da u Bamon, katba ia ki 
jingknia niam tynrai pat la pyniaid da u Lyngdoh. Ia ka blei thaw 
Durga ki ju leit bret sha Wah myntang. Na ka liang ka Wah Myntang 
pat lah ban ong ba ka dei kaba long kyntang, naba ki pyndonkam ha 
ka lehniam. Kumjuh ruh ha Elaka Mynso, kane ka Wah ka don ka 
thwei ba sahnam lyngba ki khana pateng kaba ki khot ka “Thwei 
Lamin” 

Don baroh 12 ngut ki Wasan, kynthup ia u Doloi, Nangta saw 
ngut ki Sangot, Phra ngut ki Maji, Ar ngut ki Satar, Lai ngut ki Dahulia 
bad Uwei u Hardamuid. U Sirdar u don la ki jong ki Wasan, kata lai 
ngut ki Kher bad uwei u Sangot. Ki nongiarap ia u Pator Kamar pit 
ki don phra ngut ki Nongshlem (Basan), saw ngut ki Kamar, uwei u 
Sangot, uwei u Shutwait, uwei u Chutia, ar ngut ki Maji bad uwei u 
Sohshyllong. Kata kamut baroh ki nongiarap ia u Pator. ki don 
khadphra. 

Ki wasan kit kam hapoh kane ka elaka ha u snem 1993, la don 
ruh kiba la shimti kam noh sa da kiwei de, ki kyrtengjong ki, ki long 
kumne harum. 

1 . Don Dkhar — Doloi Nartiang. 

2. HedDhar — Doloi Niam (1997). 

3 . Ram Pale — Pator Nong Kyllep (Bam kwai ha dwar u blei). Mynta 
pat la shimti noh da u Rimi-o-Symblai. 

4. Don Tha Dkhar — Pator Nongpyrda. 

5. Kat Nongpluh — Pator Kamar (mynta pat la shimti noh da u Sati 
Nongtdeh). 

6. Nobait Swer — Sirdar (Mynta pat la shimti da u Ridon Swer). 

7. Jonting Dhar — Lyngdoh (mynta pat ia kane ka kam la bat da u 
Mon Dhar). 

8. DonNajiar — Chutia. 

9. Moina Samatiang — Chutia (mynta pat la bat da u Don Phyllut. 
lO.Sati Ktung — Dan. 

1 1 . Sati Phyllut — Dan. 

SHIKYNTIEN 


K a sien ba nyngkong eh ba nga leit iuh kjat ha Elaka Nartiang dei 
ha u snem 1993. Ka mynsiem jongnga ka dap da jingkmen kaba 
khraw, ba nga Id ioh shisha ia ki jingangnud ban poi sha kane ka 
Hima, kaba nga la thrang la siem ban ioh leit. Nyngkong nyngshap 
ngan iathuh ia phi kiei kiba la ktik jingmut ia nga ban leit sha kane ka 
jaka, kidei ki rukom lehniam puja kiba nga la ju iohsngew ba ialap 
khana i mei jongnga (bam kwai ha dwar u blei) naduh ba nga dang 
rit, kumta nga da thrang hir hir ban poi sha kane ka jaka ban iohi da 
la ki jong ki khmat. Nga iai kyrmen bad khrnih lynti ba shisien ka 
sngi ka lad kan plie. Te da shisha ha u snem 1993, nga la ioh ka lad 
ban peit iapbieij ia ka jingitynnad ka mariang sawdong kane ka Elaka. 

Nyngkong eh nga la iohi ia ka wah Umpowqi, ba don ha lynti 
ban rung sha Nartiang, ki MooRyngkaw, ki PungSyiem ba la kylla 
jyrsieh, ia ka lew shongblei ba kyntang bad khamtam eh ia ka jaka 
bret mawlyngkniap u Mar Phalyngki bad u Mawbynna ba jrong tarn. 
Nga la ia kynduh nyngkong eh ia u Doloi Nartiang, Waheh Don Dkhar 
lyngba ia Bah D. Khlur Baiaineh Skhem Mukhim. Dei ha kane ka 
sien leit ba nyngkong ba nga la pynpaw ia ki jingangnud jongnga ban 
iohi ia kita ki jinglehniam. Da ka khmat ba phuh sam rkhie u la jubab 
ba u long uba kloi ban ialam ianga sha kita ki jaka lehniam, ba lada 
nga kwah shisha ban iohi ia kita ki jinglehniam nga dei ban poi sha 
Nartiang dang step phymgap ha ki sngi ba ki pynlong ia Idta ki 
lehniam. 

Ka mynsiem jongnga ka pisa ka lynga bad nga kwah ba kita ki 
sngi puja kin poi noh, hynrei nga hab ap shitom da ki bnai. Kumba la 
iakut nga la poi thik ha Nartiang ha ka 17 tank u Nailar 1994 na 
bynta ka Bisari puja, kaba long ar sngi lynter, ha kaba nga la iohlad 
nth ban ia kynduh bad ka Kong Synshar Swer, ia Id Waheh Wasan 
bad kumjuh rah ia kiwei pat ki riew kit niam bad ki riew ngeit niam 

hapoh i'ng niam. Baroh ki la ia pdiang sngewbha ia ki jingai jingmut 
jongnga bah buh ia kine ki jinglehniam ha ki kot lyngkdop j ftigthoh 
khnang ban dup ia tip lang kiwei de. Nga da kular ruh ban poi man la 
ka por lehniam haduh ba ngan da lah pyndep ia ki jingthoh. 

Nga la poi biang sha Nartiang ha u bnai Risaw 1 994 na bynta ka 
Durga puja ba nehsaw sngi lynter naduh ka 11-10-94 haduh 14-10- 
94 bad man la ka Durga puja, ha u snem 1 996 nga la leit bud bret blei 
sha Wah Myntang, naba hangta ruh ki dang pynleit niam biang shwa 
ban leit bret ia ka sha wah. Ha une u snem ka puja ka la sdang naduh 
ka 18-10-96, ha kaba la pyniaid da u Waheh Don Tha Dkhar, Pator 
Nongpyrda. Ha u snem 1997 pat ka puja ka la sdang naduh ka 8 tank 
u Risaw bad ha kane ka puja la pyniaid da u Waheh Rimi-o-Symblai, 
Pator Nongkyllep. 

Nadien kane nga la leit khah khah ban ioh ia phylliew jingmut 
khambha na bynta kiwei kiwei de ki jingthoh. Nga la leit biang sa ha 
ka 1 7 tarik u Lber 1 995 ban ioh peit ia ka lehniam Doljatra bad kumjuh 
ruh sa ha ka 5 tarik u Lber 1996 na bynta kane ka juh hi ka lehniam. 
Ha u snem 1995 la pyniaid da u Waheh Don Dkhar, Doloi bad ha u 
snem 1996 pat la pyniaid da u Waheh Don Tha Dkhar, Pator 
Nongpyrda. Ha kane ka rukom leit ba khah khah jongnga sha Nartiang 
nga la donbok ban ioh lum shibun ki jingthoh kiba iadei bad kiwei 
kiwei de ki jingdon jingsat sawdong kane ka elaka, kiba lah ban ai 
jingmyntoi shibun ia ki nongpule. Nga la ioh ruh ka lad ban shon ki 
dur ki dar ha man la ka puja, bad kiwei de ki lehniam tynrai jongki, 
bad ia kiwei de ki jaka ba pawnam jong kane ka elaka ban pynmih 
pyrthei lyngba jong kane ka kot. Ha u bnai Jylliew nga la hiar biang 
ban ioh ia phylliew jingmut halor ki jingthoh, nga donbok pynban 
ban tip ba kin pynlong ia ka Knia Pyrthat ha ka 28 tank, kumta sa 
shiwat nga la hiar biang sha Nartiang ha ka 27 tank u Jylliew ban ioh 
leit peit ia kata ka knia ha ka kylla step babud. la ka niam la pyniaid 
da u Pator Nongpyrda, Waheh DonTha Dkhar. 

Ha kajingiakynduh biang ba la pynbeit ha tng u Waheh Dontha 
Dkhar, baroh ki wasan ki la ia poi ban ioh ia ai jingmut shuh sa halor 
kiwei pat ki knia ba dang sah, khamtam eh ia ka Pomblang lew 
Nartjang ba lajan iap duh. Kumjuh ruh ngi la ia kynduh biang ha ka 
Ifng u Waheh Moina Sing Phyllut, Rangbab Shnong. Hangne nga la 
kham donbok shibun, naba ki la iarap batai bniah ia ki jingknia kiba 

ngam shym la lah ban poi, ryngkat ka jingiadon lang jong u Waheh 
Lor Symblai. Mahlengot. Law Dhar bad sa kiwei kiwei de ki Wasan 
ba ngam lah ban jer kyrteng lut. 

la ka knia Pyrdong Chnong pat la pynlong ha ka 8 tank u Naitung 
1996. Ka Rwai Kynthai pat la pynlong ha ka SO tank u Nailar 1996 
ha phyllaw jong lea Durga Ma Temple. Nga la poi sha kane ka Rwai 
Kynthai bad la pynlong ia kane ka rwai ha ka por 5 baje prem miet 
haduh ban da miet, kiba ia shim bynta hangne ki dei ki jong ka Jar 
bad Khator bad kiwei de ki kynthei ha la ki riam tynrai jongki. 

Ia ka knia Pomblang lew Nartiang la pynim biang hadien 41 
(Sawphew Wei) snem ha ka 26 tarik u Iaiong 1997. La pyniaid da u 
Doloi Niam, Waheh Hed Dhar. Ha kaba iadei bad kane ka lehniam 
tynrai nga ju leit barabor ban ia kynduh bad ki waheh wasan baroh, 
da kaba bsut ia ka mynsiem ban pynkhie im biang ia kane ka knia ba 
la iap shiteng por. Ngi ju pynlong ka jingia kynduh lang barabor ha 
'ing jong u Waheh DonTha Dkhar bad u Waheh Moina Sing Phyllut, 
haduh ban da lah shisha ban pynkhie im biang iaka, da ka mynsiem 
ia trei lang baroh ki nongkit kam niam ryngkat bad ki riewngeit niam. 
Ka jingsngewnguh baroh ka leit sha ki namarba khlem ka jingiatrei 
minot lang jongki baroh, ngan ym lah da lei lei ruh ban pynmih pyrthei 
ia kane ka kot. Ia kane kajuh ka Knia Pomblang lew, phin shem ruh 
ha ka Folder (Kot Lyngkniap) ha kaba nga la iarap pynthoh tang ia ki 
mat ba kongsan, ba la dep pynmih pyrthei da ka Sorkar, lyngba ka 
Directorate of Arts and Culture, Meghalaya, Shillong. Kane ka tnat 
trei kam sorkar, ka la wan ban iadon ryngkat bad ban ring phlim. Ia 
ka lehniam ThangBahula la pynlong ha ka 16 tarik uNaiwieng 1996, 
ha kaba ngam shym la ioh lad satia ban leit, hynrei la shu iarap pynthoh 
da kiba dei ia peit niam hangto. Kane ka lehniam ka ia sryiem ia ka 
Dussera ki Khar U. P, ha kaba ki ju thang ia u tyngshop Ravan. 

Nga pynpaw hangne ka jingsngewnguh kaba khraw ia u Doloi 
Don Dkhar, uba la kloi ban ialam ia nga sha kine ki jaka lehniam bad 
kylleng ka Elaka khnang ba ngan ioh ban peit bad sbondur. Kumjuh 
ruh na bynta ka jingsbun mynsiem ha kaba ai jaka sah bad ka bam ka 
dih, ym tang ia nga shimet hynrei bad ia ki khun jongn$a de kiba ju 
kloi ban leit synran ia nga. Kumjuh ruh ia ka Kurim bad Id khun k> 
kti ki jong u Doloi ruh kiba la kloi ban pdiang sngewbha ia ngi. Nalor 
a Doloi, nga ai khublei sngewnguh sa ia ki jong u Waheh DonTha 

Dkhar bad u Waheh Moina Sing Phyllut bad ki baharng jong ki,kiba 
la kloi ban pdiang sngewbha ia nga. 

Ka jingsngewnguh jongnga ka leit sha baroh ki Nongkit niam, 
naduh u Doloi, ki Pator, U Lyngdoh. Sirdar bad ki Wasan baroh, ha 
ka jipgiasnoh kti lang bad iarap ai jingmut, kaba khlem ka jingiarap 
jongki, ngan ym lah ban pynmih ia kane ka kot. la ki khun jongnga, u 
Donbok, Bhabok bad Khrawbok na bynta ka jingieitbad jingai 
mynsiem, da kaba ki kloi ban leit synran ia nga khlem khnium ne 
khohnioh. Ia ki bahaing jongnga baroh kiba la kloi ban ailad ia nga 
ba ngan pyndep ia ki jingangnud. Kumjuh ruh ia ki jong u Waheh 
Laian Kynjing, Doloi Jowai, uba ju ai mynsiem ba ngan pyndep ia la 
ki jingthmu khlem kyrtiang dien na ki jingeh, U Waheh Shining Star 
Laloo, Candidate Kharbudon, D. Khlur Baiaineh Skhem Mukhim, 
Prof. Sondar Sing Majaw bad Kong Phidalya Toi. Bad khamtam eh 
ia i mei jongnga, Kong Plesibon Laloo (Bam Kwai ha dwar u blei), 
ia ba la bsut ia ka mynsiem angnud ban ioh leit dalade, namar dei ma 
i, iba ju iathuhkhana hanga naduh ba nga dang rit. 

Nga ai khublei ia u Mr. Manas Choudhuri, Editor Shillong Times, 
na ka bynta ka jingiarap pynshai halor ki lehniam jong ki khar Hindu. 
Ka jingsngewnguh ba kyrpang ka leit ruh sha U Rangbah Dr. Bevan 
Lionel Swer, Head of Khasi Department, North Eastern Hill 
University, Shillong hapdeng ka jingbun kam, i la long iba kloi ban 
pyllait por na bynta ban iarap pynpeit pynpule bad pashat syrwet 
jingmut halor kine ki jingthoh jongnga. 

Nga da kyrmen skhem ba kane ka kotkan iarap pynphriang 
jingtip sha kiwei pat ki bym tip bad bym pat ju iohsngew koit ba don 
kiba dang bat ia ka lehniam Hindu haduh mynta mynne. Baroh kine 
kiei kiei kiba ngalathoh hangnedei kiba nga la iohi da lade bad lum 
jingtip thikna ryngkat ka jingiarap pynthoh iem da ki Rangbah Kitniam 
ia ki katto katne ki lehniam kiba ngara shym la lah ban poi. 

Khublei Shibun. 

O 

Jaka • Umsohsun. Shillong- 1 Kong Minimon Laloo. 

Tank - Naiwieng. 1997 Nongthoh. 

KA PEIT PYRMAN 


1 ’ 7 " a rukom lehniam jong kine ki Nartiang, ka long kaba shohkhleh, 
i\j artatien ban thew ban woh bad pynshong nongrim la ki dei ki 
Hindu Pnar ne ki Chnong. 

Ka long kaba jynjar ban rai namarba ha kajuh ka por ki pdiang 
ia ka lehniam hindu bad ki knia chnong ruh. Kumban shu ong, nga i 
kumba kadei pynban ka Inter mixture of Indigeneous Pnar Hindus. 
Namar wat ma ki hi ruh kim lah ban batai bniah shaphang ki 
jinglehniam hindu. Yn nym lah ban pdiang ba ka dei ka Conversion, 
namarba kine ki Pnar ki dang bat skhem ia la ka lehniam tynrai jong 
ki. Kumta ka buh ia nga ka Nongthoh ha ka jingeh ban ai kano kano 
ka jingkynthoh halor ka jinglong tynrai ki nongbat niam bad nongngeh 
ruh kumjuh. 

Haba nga peit bad khmih bniah ia ki lehniam jong ki, nga shem 
ba don ka jingiapher bad ki khar Hindu. Lah ban ong ba ka dei tang 
ka Rongphong lane ka Bud Tynneng. Kane ka lah ban long lehse ha 
ki por hyndai ki syiem kiba ju wan sah kai pyngngad sha Nartiang, 
ki ju wan rah la u pujari ne Bamon ban pyndep ia ka lehniam. Ka 
lah ruh ban long lehse kine ki paid nongshong shnong ki shoh bieij 
bad itynnad ia kita ki rukom lehniam ba phylla, kaba pynlong ia ki 
ban ia bud tynneng lem. Kim ju don kot jingrwai, hynrei ki shu ia 
rwai lyndet ia ki jingrwai ba hikai u Bamon ha ka ktien bad sur 
Bengalee. 

Haba nga bishar sani bha pat ia ki rukom knia chnong jong ki, 
nga sngewnud ban ong ba ka jinglong tynrai pnar ka dang ban jur 
ha ki, da kaba shim nuksa ia ka jingbun ki j ingknia chnong ban iaki 
lehniam Hindu. Na ka liang jong ka rukom knia chnong, don kiba 
kim lah satia ban ai ka jingpynshai kaba thikna, ka daw ka lah ban 
long ba imat ki Longshwa Manshwa jong Id, kim sfaym da batai 
bniah than eh ia ki jingkongsan ka jingmut jong kita ki j ingknia. 



(ix) 

Kumta ha ki khep ki khep jong kine ki jingknia ki long umdum ki 
jingmut. 

Haba peit pyrman lah ban ong ba imat kane ka niam hindu ka 
wan sop Spain ha ka niam Indigenous, kumta ka dei tang ka 
Mangkariang, ba sa mih ka khleh khawja ha ka jingngeit niam 
jong ki. 



(x) 


KA KITBOK KITRWIANG 


N gi kum ki Waheh Wasan jong ka Elaka Nartiang, ngi dap da ka 
jingkmen kaba khraw haba ngi ia kynduh nyngkong eh ia ka 
Kong Minimon Laloo, ban tip ba ka kwah ban tih bniah bad lum 
jingtip shaphang ka mkom lehniam hangne ha elaka. Ngi da sngew 
phuhmat khamtam eh haba ka iathuh hangi ba ka don jingmut ban 
buh ia kine ki jingtih jingwad bniah ha ka kot lyngkdop ryngkat ki 
dur ki dar, khnang ba kiwei pat ki jaidbynriew rah kin ia tip lem 
shaphang kiwei pat ki jaidbynriew ha ka rukom imlang sahlang bad 
ka niam ka rukom jong ki. 

Kumta khah khah ka la wan ban ioh ia phylliew jingmut bad 
ban ia don ryngkat bad ngi ki Chnong ha man la ki por ba ngi lehniam. 
Da shisha ka long ka briew kaba minot ha la ka kam, ka bym don 
mynsiem sngew sarong ne sngew meng. Kumta barah ngi la iasnoh 
kti lang ban ianoh synniang sha ka thup ka thiar wad bniah tih bniah 
jong ka . 

Ngi pynpaw hangne ia ka jingsngewnguh kaba khraw ia kane 
ka Nongthoh, na bynta ka jingtrei shitom jong ka met bad mynsiem, 
ban shah ia u slap u phria, ia ka jingshit kyrang ka sngi ban pyndep ia 
kane ka kot, kaban long ka jingkyntiew burom ia ka Elaka Nartiang 
bad ki paid nongshong shnong kumjuh. 

Kong Minimon Laloo, to ngin nang kyrkhu kyrdoh mangi ki 
Waheh Wasan ba phin nang kiew irat ha ka thoh ka tar, ba phin nang 
iai sei shuh shuh ia ki sap ki phong ba la pynkup pynphong da u Blei 
Trai Kynrad, Nongbuh Nongthaw. 

Ki Matti jongphi kin iai sah nam shi junom bad ngi. 

Sd/- Don Dkhar - Doloi Nartiang. 

Sd/- Pator Nongkyllep - Pator NongPyrda, Pator Kamar. 

Sd/- Lyngdoh • Sirdar. 

KAKNIAKHANG 


L a pynlong ia kane ka Knia Khang ha lai dwar, kata shi khang ha 
dwar Iawmulong, shi khang ha dwar Myntang bad sa shikhang 
ha dwar Umiusum. Ha man la ki dwar ki dei ban pyndonkam knia ne 
pynleit mam da u syiar shynrang bad uwei u sniang. Ia ki jinglehniam 
tepynwd da ki Wasan (Basan) ba dei pynleit mam. 

Ki ju pynlong ia kane ka knia khang ha ka por 5(Sari) baje kynjat 
^yndohkanv ha kane ka Vocvia Vd de\ ban mih na 
VjW\ V\ shvasvg \a\ ty\\\ to 

syiar shynrang. Ar tylli ki sniang bad ar tylli ki syiar la ai da ki Dan 
(u ba iarap pynkhrong musur na ki nongshong iew, kaba mut na ki 
nongdie jingdie ha iew. Ki dei ruh ki nongpynbiang tiar ha baroh ki 
jinglehniam). U Doloi 1 2 pat u hab ban ai uwei u sniang bad uwei u 
syiar. 

Ka Knia Khang kamut kaba khang ia ki ksuid ki khrei bad ki 
jingpang ba bunjait ban ioh rung shapoh shnong. Kadei ruh kajingkma 
ba nyngkong eh jong ka snem hapoh shnong. 

Ha kawei pat ka liang ka jingmut jong kane ka knia ka long kum 
ban iada bad pyllait na ka pang ka shitom, na ki ksuid ki khrei, ban 
khiah krat ka shnong ka thaw. Kumjuh ruh ban bha ka rep ka riang, 
ban ioh pahuh pahai ka bam ka dih, ban bha ka thung ka tep, kum ki 
pathaw, ki jhur ba bunjait bad kiwei de.' 

Ka rukom knia khang ka long kumne.... 

Ha dwar Iawmulong u nongknia u dei u Bormaji. 3 
Ha dwar Myntang pat da uno uno u Sangot. 4 


1. Dan — Pule hapoh bracket 

2. Doloi — U kblieh Nongsynshar. 

3. Bormaji — U noogiarap pynpeit lem ha ka niam bad ka synshar khadar. 

4. Sangot — U nongiaJam lynti. 

Ha dwar Umiusunft pat da u Lyngdoh. Hynrei lah ban knia da a 
Chutia 5 (U dei u nongpyrta shnong, aba long ruh u nonglum ia ka 
khrong ka dan kaba dei jong ka Raid ne shnong). ruh iadajiabeu 
Lyngdoh u pangne iap briew halhgkarjongu. 

* IJaba phai sjhg ki lehniam tyarai, ngasfaem bg del ki Jah 
hi ki riew ageit niatn hindu Idba pyntobg ia Idhe ki kata. Ha 
kano ka rakom yn pynshong aongrim ia ka jingngeit joagld? 
Lehse ngi lah ban pyashong aongrim ha ka niam tyarai ka daag 
baa jur ha ka jingiatip lem jongid, namarha yada thaw da wnh 
bha, yn shem ha kham bun Id lehniam tyarai baa hi Id lehniam 
tynneng hindu, ha kane ka Elaka. 


5- Chutia— Udeiunongiiyrla shnong, uba long nihuNonghimiaKaKhroogKa 

dan kaba del jong Ka Raid no Shnong. 

KA KNIA BLAI LYNGDOH 


I a kane ka knia la ju pynlong ha u bnai Iaiong, ha ka sngi Thymblein. 

U Chutia pat u dei ban leit lum khaw na man la ki thliew ing bad 
pynpoi sha ka ing blai Lyngdoh, sha lum Majar, shajan ka Ma Durga 
Temple. Ki ju sdang lehniam ha ka miet Musiang, kaba khot kyrteng 
ka “Than Blai”. La pynleit niam hangne da u ‘Ingmet, Phra kham ka 
kha ski tyrkhong ba la phiah arliang, kata 32 khlieh (4 tylli shi kham), 
ka ‘Yiad Sympho ba buh ha u khiew lymai. Ki dih ia kane ka sympho 
na ki skaw set sla ki ba don khyndai tylli baroh. 

Ki ieh biang kumjuh ha ka miet Pyngkat, Ha ka step Thymblein 
ki sa khreh leit knia, ki sdang shwa da ka ialehkai pyniapuh syiar ki 
ba dei ban pynleit niam. U Lyngdoh bad ki Wasan ki sa leit sum shwa 
sha wah Myntang, ki da lehniam artat, ki hab siang ia u Woh Ryndi 
bad ka Li Dakha, da ka um batong ha u kara na kane ka wah. Haba ki 
Ieh ia kane ka niam ki donkam ia ki dohkha im na wah Myntang, ki 
siang ha ka pliang mong 3 tylli u kwai bym pat phiah, u tympew 9 
sla, u Kara, sieh sa u sla dieng sning bad siang sa ka sla lakait badon 
kliar. Kadei ka rukom ne niam ban leit tong dohkha ha ka miet pyngkat 
da ar ngut ki wasan, bad mynsngi patde la leit wad ia baroh ki jait 
jhurjymgam na lum da ki Chutia. Ia kine ki dohkha bad jhur la hab 
ban shet da ka Lyngdoh Kynthei ha i'ng blai Lyngdoh. Ka hab ban 
shet Khatar khiew lymai, ki siang khatja pat ba ki pyndonkam dei 
kiba shna na ki skhen, ia kine ruh kumjuh donkam hi 12 tylli, ynda 
dep shet ki sa ia bam lang baroh. 

Ka Lyngdoh Kynthei pat kadei kano kano ka kynthei na ka ing 
u Lyngdoh, kum ka para ne pyrsa ba lah ban don ne shim bynta ha ki 
katto katne ki lehniam. Kat kum ka jingthoh u Rangbah R. Tokin 
Rymbai ha ka kot “Pynieng la ka Rasong” ka paw ba don ka Lyngdoh 
na kajuh ka Ing u Lyngdoh lehniam. (p. 92). Kat kum ka jingthoh 
jong u Rangbah Donbok. T. Laloohaka kot “KaNguh Lei Shyllong 
bad ka Lehniam Iewduh” ka paw ba don ka Lyngdoh Kynthei ba ki 




U Mukor, ki Lakait, u siej teh lama lieh bad kiwei de ki liar ki tar ba K ^ ^ .... ^ 

pyndonkam ha ka niton Doljatra , kiba ju tip him ka lehrong Bet U Bapan (Khun u Bamon) u dang pom ia ti blang ti Doloi 

Aba : DurgaPuja . 11-10-94. 

tip kum ka Lyngdoh Sad, (p. 1 5). Kat kum ka jingthoh jong u Rangbah 
Shining Star Laloo ha ka kot “Ka Behdein Khlam” ka paw ba don ka 
Lyngdoh Kynthei. (p. 21 1, 255 bad ka dur ha ka P. 268). 

Haba ki leit knia pat ki hab ap ki dak ki shin na ka syiar ba kha 
pylleng, la kan kha kloi ne slem. Ia kane ka syiar la shu kem na surok, 
hadien ba ka la dep kha pylleng ki sa wad ia ki trai ban sicw pisa, ia 
ka pisa pat dei ban siew u Doloi. la kane ka syiar ki sa pynleit ha ka 
jingknia bad bam doh hadien. 

Ki mill leit knia na i'ng u Lyngdoh sha lum blai lyngdoh Dei 
hangne ba ki pyndonkam da kito ki syiar ba ki pyniapuh, ki knia 12 
tylli ki syiar. Ki sdang knia shwa da u Syiar Raid, dei une u syiar uba 
kham donkam ha ka pynleit niam, hab pyndiang snam da ka Lyngdoh 
Kynthei ha ka lamet, bad sa peit ki dak ki shin ynda la dep ot lut 
baroh. Ki nongpynleit niam ki hab ban swar shwa ban ot, da kaba 
iapan ki dak ki shin kum lada bakla ka shnong ka thaw un wan u 
phria ne eriong bad kumta ter ter. Kumta lada ka dak ka pynpaw iaka 
ba sniew ki hab ban pyntip sha ka Raid ia kiei ki dak kiba mih. Kumta 
ki hab ban iakynduh lang ban ia puson la ki sngewdei ne ein ban ia 
nguh ia dem biang. 

Kane ka rukom knia kadon lai bynta, 1 . Knia na bynta ka Raid. 
2. Knia na bynta u Doloi bad Pato'r. 3. Knia na bynta ki Wasan Waheh 
baroh. 

Tang ia u syiar jong ka Raid ki hab ban bam doh noh ha lum, 
katba ia baroh ki syiar pynleit jingknia pat ki sa leit shet ki Dan sha 
i'ng blai lyngdoh ban ia bam doh lang baroh. 

Shwa ban leit phai noh sha i'ng blai lyngdoh, u Lyngdoh u shim 
u khaw bad sla sning, u hab ber ia ki lynter lynti tad haduh ynda poi 
tiap ha i'ng blai lyngdoh. Dei hangne ba ki sa knia ia kata ka syiar kha 
pylleng ha i'ng, ka ba ki khot ka “Syiar Blai lung”, ki hab ban bam ruh 
tang hapoh ing, kim lah ban pynmih wat tang ha dhari ne phyllaw 
ruh. 

Ha kane ka sngi Knia Lyngdoh, baroh ki nongshong shnong 
kim lah ban leit trei, la pynlong ka khang shnong namarba la khein 
kyntang bha ia kane ka sngi, bad ia kane ka sngi pakhang shnong la 
tip kum ka “Sngi Sang Sngi”. 

Ha ka step Hat, u I yngdnh had ki Wasan dang step phymgap ki 
mih na i'ng blai lyngdoh ban leit bet symbai ha kawei ka hali niam 
kaba ki khot “Ka Bet Sang”. Hadien kane ki paidbah ki sa lah ban leit 

bet symbai sha ki lyngkha jong ki. Namar kata ka jingthmu jong kane 
ka Knia Lyngdoh kamut ka Knia Bet Symbai Kba. Ka dei ruh ka 
jingknia ba ar jong ka snem. 

★ Hangne ruh kumjuh yn shem ba ka jingngeit tynrai jong 
ki, ka dang khie rasong ha kito ki juh hi ki riew ngeit niam hindu. 
Kumno yn pdiang ia ki haba kumne, haba wat ka jingkrap ka 
ngeit hindu ruh ka i jah noh haba ia nujor. 


1 Thymblein — lew Umni. 

2 Chutia — U Nonglum ia ka khrong ka dan kaba dei jong ka Raid ne shnong. 

3 Musiang — lew Rynghep. 

4. ‘ Ingmet — Sy ing bah. 

5. ‘Yiad Sympho — Ka um ba jiar na ka ja jyndem. 

6. Lymai — Khiew Ranei. 

7. Pyngkat — lew Pamtiah. 

8. Kara — luta mong rit ryndang. 

9. Pyndiang — Pdiang. 

10. Syiar Blai lung — Syiar blei ing. 

11. Dhari — Baranda. 

1 2. Bet Sang — Ka nguh ka detn ban lait na ka jingsniew ki symbai ia kaba u blei u 
la ai bynta ha ki briew ban bam, bad ban koit ban khlain. 

13. Pator — Ki long kum ki Myntri. 




6 


KA KNIA KUPLI 


I a kane ka knia la pynleit niam da ki sniang ar tylli, uwei u sniang 
shynrang bad kawei ka sniang kynthei ba hab ban thied da u Doloi. 
Uwei pat u syiar shynrang hab ban thied da ki Dan. Haba pynlong ia 
kane ka Knia Kupli, ki ju khrong na iew, tang na ki nongshong iew 
ba dei ki Nartiang. Ha kane ka jingknia la pyniaid ne knia pynleit 
niam da u Sangot Pale. 

Kane ka jingknia ki ju pynlong ha ka step Musiang. Baroh ki 
tiar knia ki pynpoi ha Tng u Doloi, bad ki sa ia mih lang baroh ban leit 
sha ka jaka knia hajan ka Bir Jympa Masi, kaba ki khot “Ka Mootkoh”. 
la kane ka knia Kupli ki ju leh hadien ka knia lyngdoh, ha u bnai 
Jylliew. Kadei ka jingknia ka ba lai jong u snem. 

Ka knia kupli ka dei tang na bynta ka Wah Kupli bad u Yale ban 
pynkut ia ka por rep. Ia u Yale pat ki ngeit ba u dei u kurim ne skhaw 
jong ka Kupli. 

★ Ha kane ka knia patyn shem ba ym da don than Id kynrum 
kynram lane ki jnit ki jnat ha ka lehniam. Hangne lehse lab ban 
ong ba kane ruh ka dei ka jinglehniam tynrai, te kumta ka paw 
shai kdar ba ka jinglong tynrai ka ban jur ha ki ban ia ka jingngeit 
niam hindu. kaba shu wan bsap kum ka rongphong ha ki. 


1 . Musiang — lew Rynghep. 

2. Kurim — U tnga. 


KA KNIA UMTISONG 


I a kane ka jingknia la knia pynleit niam da u Sangot Dkhar, la pynleit 
tiiam da ar ty Hi ki sniang kynthei ba hab ai u Doloi. Ar tylli ki syiar 
shynrang na ki Dan. Dei ban khrong na iew, na ki nongshong iew 
kiba dei tang ki nong Nartiang. Ki ju pynlong ia kane ka jingknia ha 
ka step Musiang. Baroh ki tiar ki dei ban mih na Yng u Doloi. Ki leit 
knia harud ka Thwei Umtisong, ia kane ka knia ki ju leh hadien ka 
knia kupli, ha u juh hi u bnai Jylliew, kaba mut ba kane ka dei ka 
jingknia kaba saw jong u snem. 

Kane ka knia kadei beit thik tang na bynta ka Thwei Umtisong 
bad Umlyngar, kaba mut ka la dei ka por ban sdang noh ia ka wer. 
Ka Umlyngai ka dei shipara bad ka Umtisong, tangba ka kham long 
shrah. La ong ba ka umtisong ka dei ka kynja blei ba mane ki swer ba 
sah ha Nartiang. 

★ Hangne ruh yn shem ba ka jingngeit tynrai jong ki ka 
shongskhem bha ha ki jingmut jingpyrkhat jong ki, naba ki dang 
khein kor ia la ka niam tynrai da kaba ki pynleit niam jingknia 
shwa ban sdang kino kino ki jait kam. Ha kane ka knia ruh 
kumjuh ym da don than ki kynrum kynram ne bunjait ki jnit ki 
jnat ha ka jinglehniam jong ki. Ka long kaba shi sur shi dur. 


1. Wer — phut niut lane sara. 

KA KNIA PYRTHAT 


L a pynlong ia kane ka Knia Pyrthat ha u bnai Jylliew. Ki ju pynlong 
ia ka ha Mynkoi Syiem, harud ka wah Myntang. Tangba ki jaka 
knia ki ju pher man la u snem, don ba ki ju pynlong ha Wari, hajan ka 
Ma Durga Temple Hangne ki ju pynleit niam da u wei u sniang 
shynrang bad uwei u syiar shynrang 

Ki ju mih leit knia ha.ka por mynstep kumba 5 baje ei ei. Mar ia 
poi ha ka jaka knia ha Mynkoi Syiem, ki pynkhuid shwa phar ia ka 
jaka ban pyndonkam knia. Nangta ki shna bad kynton ka Mustiar, ki 
shna sa ka Tyngkong. Ia kane ka Tyngkong la shna da u diengsning, 
4 tylli ki rishot bad ka jingkieng ba 7 kyrdan ne 7 tylli ki mawjingkieng. 

Halor jong kane ka Tyngkong ki tap sa ki sla sning, ki ber sa ka 
khyndew malu mala, nangta ki siang sa kawei ka lakait don kliar, ki 
buh sa u khaw, u tympew 5 sla u ba ryntih bha shriak khlem pat ot, 
bad 5 kyntien u wai phiah. 

Ki pynieng sa khyndai tylli ki sla tympew ha ka kynja bul, nangta 
ki buh sa lai tylli u wai khud ha khmat ka lakait, ki buh sa u Tymba, 
bad sa san tylli ki skaw, bad ia ka um la tong na wah Myntang. 

Ha ka por ba ki knia ki sdang shwa da u khaw, lai sien ki phren, 
ki ot sa ka syiar iong na ryndang bad sa pjiar ia ka snam ha ka lynghoh 
kti ban synreit ha ki skaw, khamtam eh ha u diengsning ba pynieng 
ha pyrdi jong u tymba bad ka bul. ki phut sa ki thapner bad ki sner na 
tdong, ki sa buh lang ha khmat ka dieng sning, ki da phut de khyndiat 
ki shniuh bad tah ha u dieng sning bad ki skaw. 

Ki ot sa u sniang bad synreit ia ka snam jong u kumjuh, tangba 
kim shim pyndonkarfi ia u shniuh, nangta ki bret khaw bad ong, 
kumne : — “Shim kato ka meng ba phi wan ha khmat u blei u briew’ . 

Ki sei sa ki snier syiar bad swar ia ka dak ka shin, ba paw ha ka 
dur u blei u briew. U Blei u ieng sha ka liang kadiQig bad u briew pat 
sha ka liang kamon. Ka sngi kaba don haneng jong u blei u briew 
kalong kaba donkatn bha ha kane ka lehniam. Ka dak sniew ka ju 

paw ha ka rukom khum ne jot, ha ka dur u blei, u briew ne ka sngi. 
Kumta ki hab wad ia ka daw bad sdang ka luh ka khan. 

Tang lada don ka daw na ka liang u blei, te ki hab pyntip sha ki 
paidbah ban ioh pyrkhat sani, ia kaei kaba ki dei ban leh. Ia u sniang 
pat ki peit dak ha u dohnud, kum haba don lain, ne ia thain ne don 
dak tar. Hynrei lada bha pat u lain u beit. 

Ki sa suit sa ka urn na u tymba ia ki tiar ki ba don halor ka 
tyngkong, ia kane ka um ki khein ba ka dei ka Um ksiar um rupa. 
Nangta ki suit sa ka um na ki skaw de, ki pynkut biang da u tymba. 
Hadien ba ki la dep knia baroh, ki rah noh ia u sniang bad u syiar sha 
ka jaka thang ban ioh shet. Nangta sa shi wat ki leit knia biang ka ba 
ki khot “Siangnud”. 

Ki Siangnud da ki dohjem, dohnud, tor, sngab sniang, ki khot 
nam ha ka kyrteng jong “U Pyrthat bad ka Lariong” halor kata ka 
tyngkong, ki da buh shi shyit shi jait ha jrong ka iakait bad ia ka ba 
tarn ki sa rah ban ia bam ki paidbah. 

Ha kane ka knia Pyrthat ki ngeit ba lada ai nguh ai dem ban 
pynsuk mynsiem ia u, kin ioh ka jingiada na ka jingshah pom pyrthat, 
na ka eriong emgit, u slap u phria na ka shah puh ka shahdait ha ki 
khniang ba don bih namar ba dei tang u pyrthat u ba leh ban pom 
pyniap ia u bsein heh, ki ktiar bad kiwei de. Kumta ki khein kyntang 
ia u. Kane ka dei ka jingknia ba san jong u snem. 

★ Ha kane ka knia ruh ka paw ba kim shym pat Idet ne 
lyndet na ka jinglong tynrai lajong. Kane ka rukom lehniam 
kamut ban iada na ka shah pom pyrthat bad na ka kyrthap eriong. 
Kane ka pynpaw shai kdar ba ka jingngeit tynrai jong ki ka dang 
shong skhem ha ki. 


1 . Mustiar — ka lynti ba la kynton kum u stiar 

2. Tyngkong — ka rynsan 

3. Tymba — u luta mong 

4. Phren — ki khot bad brct khaw artat 
3. Pyrdi — hapdeng 

6. Thapner — sner na thapniang kadiang 

7. Lariong — ka eriong 

KA KNIA PYRDONG CHNONG 


K ane ka knia ka ia syriem thik kum ka knia lyngdoh, tangba don 
hi ka jingiapher khyndiat khynsoit ha ka rukom pyndonkam ia 
ki tiar ki tar ha ka pynleit niam ne knia. Kane ka dei ka jingknia ba 
hynriew jong ka snem. 

Ha kane ka knia pyrdong chnong ki pyndonkam knia da ar tylli 
ki sniang shynrang ki ba heh, bad uwei u syiar, dei ban knia ha ka 
sngi thymblein ne nongpluh. Ki sdang than blai ha ka miet musiang 
nangta sa ha ka miet pyngkat. Ki ju mih leit knia ha ka por san baje 
kynjat shai. Ka jaka ba ki knia pat ki khot ka “Kseh Thad” harud ka 
hali niam bam u Sangot Dkhar. 

Ka rukom knia ka long kumne, mar ia poi ha lum ki Wasan ki 
tih ia ka thliew ba rit ban buh ia ki dohthli ba kin kem napoh hali. Ia 
u sniang ym lah ban ot hynrei dei ban shu shoh pyniap shwa da u 
dieng ngan ba la sthah kyrpang bad u ba dang thymmai. Ia u syiar pat 
lah ban shu ot beit, ia kane ka knia la pyniaid da u Lyngdoh Dei ban 
buh ha ki sla knia ba dei ki sla lamet ia kine ki tiar..... Shi khem ka ja 
pyrnah yong Raid, shi lyngkhot ka dohkha ba shet kata da ka kha 
watli ne kha ski, shi lyngkhot u ‘ingb^h, shisla u tympew bad 
shikyntien u wai phiah, ha man la kawei pa kawei ka sla knia. Baroh 
ki sla knia ki don khadsan tylli, ia kine baroh dei ban buh ha ka 
rynsan. Dei ruh ban buh khyndai sla u tympew bad ar tylli ki kwai 
tylli ba la dep khrud pynkhuid. 

Ia ka ja pyrnah dei ban $het da ka Lyngdoh kaba dei na ka Tng 
jong u Lyngdoh bad ka dei ruh ban shet tang ha ki khiew ranei. Ha 
kane ka knia pyrdong chnong dei ban don baroh 7 tylli ki khiew ranei 
ki ban pyndonkam kumne harum; ar tylli ki khiew sum, uwei na bynta 
u Lyngdoh bad uwei pat na bynta ka Lyngdoh., uwei ban shet ja 
pyrnah, uwei ban buh Yiad sympho, uwei ban buh kiad jyndem uwei 
ban thang dhup bad uwei ban buh tiar niam. 

la ka doh ba la ia sam dei ban leit rah ban ioh bam lang ki 
paidbah sha Madan Phlong, namarba ym bit ban leit rah ia kata ka 
doh shapoh phud bad jaka jong ka shnong. 

Ia ki sniang pat ki ba dei ban pynleit mam ne jingknia ha kane 
ka knia pyrdong chnong dei ban ai da kino kino kikur ki ba lah ban 
sei niam bad ba la pynskhem da ka dorbar niam. Kane ka kur ka ba ai 
sniang ka ioh ia ka khyndew bai sei niam, ka dei ruh ban ai lang ia u 
khaw bam paidbah, shi klong ka kiad pynkhuid jaka knia, shi klong 
bai kem sniang bad shiklong ka bai thain khara thep sniang. Kane 
baroh ka dei ka juh ka rukom ha ka knia khlam, pyrthat, hynrei ia u 
khaw ba khrong na ki paidbah dei ban shet ja ban ia bam ki Doloi, 
Pator, Lyngdoh bad Wasan baroh. 

★ Ha kane ka knia ruh yn sheiri ba ka jinglong tynrai kam 
shym pat jah hynrei ka dang iai pyrsad mynsiem ha ki la kum i 
phylliah ding ka jingkyrmen. 


Hali bam niam u Sangot Dkhar — kamut ka hali ba ai da ka shnong ia u Sangot 
kum ka dak ka jingsngew burom ia u, ba un ioh ban bam na bynta ki jingtrei kam 
niam jong u bad ban pyndap pynkdang ia ki khun ki kti. 

Ja pymah — Ja shawlia. 

Yong Raid — jong ka Raid. 

Shiklong — shi bilor. 

Khara — ka ruh. 

KAKNIAKHLAM 


K a Than blai ka dei ban sdang ha ka miet musiang, kata hadien ka 
miet pyngkat. Ka por ban mih leit knia ka dei ha ka por san baje 
kynjat shai, na i'ng jong u Lyngdoh. Ki ju pynlong ia ka jingknia ha 
Lum Balong, ka ba jngai kumba ar furlong ei ei shaliang sepngi napoh 
shnong. 

Ka rukom knia — Dei ban kynton hajrong da ka khyndew bad 
da ki maw, ka jaka tei kynton rit. Ha kane ka kynton heh, ha ka por 
knia ki dei ban buh 3 1 tylli ki sla lamet, 31 sla u tympew, 3 1 kyntien 
u wai phiah, 3 1 tylli ki kwai khrud tylli, 3 1 tylli ki kbor pyllon rit, 3 1 
tylli ki ladoo, 31khem ka ja pymah, 31 lyngkhot ka dohkha watli 
shet, 3 1 tylli u syingbah ba la shet, 31 tylli ka ladaw ryngkat bad u 
khoi ba la sdieh ba dei ban bret halor jong kitei ki sla knia. Hangne 
hajuh dei ban buh sa u kwai wata lai tylli bad u pathi khyndai sla, 
ryngkat bad u dieng sning, 9 tylli ki skaw bad uwei u kara. 

Ha kane ka jinglehniam dei ban mih knia na I'ng ka Sohsla Suwer, 
baroh ka ja pymah bad kitei ki tiar haneng dei ban shet da ka Sohsla, 
ym dei shuh da ka Lyngdoh, wat lada u Lyngdoh u dei u nongknia. Ki 
ju pynlong ia kane ka jingknia ha ka sngi Thymblein. Ha ka kynton 
barit pat dei ban knia tang ka Siangnud. 

Nalor kitei ki jingshet baroh, don sa 4 tylli ki kpu kyrpang ba 
dei na bynta ka Sohsla, ka Raid, U Doloijjad ia u Lyngdoh. Lada don 
dak ei ei ka ba pher ha kitei ki kpu hadien ba la shet, khamtam ia u 
jong ka Raid, shisyndon u Doloi u dei ban pyntip ne pynbna sha ki 
paidbah ka Raid shaphang ki jingjia baroh. 

Ha kane ka knia khlam ki ju pynleit niam ruh da ar tylli ki sniang 
shynrang ba heh bad uwei u syiar. Ia ki sniang kirn ju ot pyniap hynrei 
dei ban shu shoh pyniap da u dieng ngan ba la sthah kyrpang, katba 
ia ka syiar pat dei ban shu ot. Ia ka snam jong u syiar dei ban synreit 
sha ka liang sepngi bad mihngi. 

o Ynda la dep ot la ka doh, ki ia sam lang hangta ha j aka knia ia 
baroh ki paidbah bad ia ka basah pat ki dei ban bam pynlut ha u lum 
ba ki khot Madan Phlong. Ia ka sngab bad tyngam jong ki sniang pat 
dei ban buh hajrong u dieng sning ba pynieng ha jaka knia. 

Dei ban don khatar tylli ki khiew ranei ban pyndonkam ha kane 
ka knia khlam... ar tylli ki khiew ranei heh ban buh um sum ia ka 
Lyngdoh bad Sohsla, uwei ban shet ja pymah, uwei ban buh Yiad 
sympho, uwei ban buh jyndem, uwei ban sdieh khoi, uwei ban tap, 
uwei ban shet kba, uwei ban buh mluh, uwei ban buh shynrai, uwei 
ban buh sohmynken bad uwei pat ban buh tiar niam. 

Shaphang ki tiar than blai, ki tympew, ki kwai, ki klong soh, ki 
long hi kumba long ha ka por knia pyrdong chnong, knia lyngdoh, 
bad kumta ter ter. Ha ka por than blai baroh ki Wasan ki dei ban 
shong bad pyndep niam halor ki shylliah, ym bit ban shong halor ka 
khyndew lane lypgknot. 

Kane ka jingknia kamut eh ban lait na ka jingpang khlam, ka ba 
dei kawei na ki jingpang ba shyrkhei tarn, ia kane ka jingknia ki ju 
pynlong ha u bnai Risaw, bad kane kadei ka jingknia tynrai ba hynniew 
bad ba khatduh jong ka snem. 

La ong ba la pynleit niam ha ka Larah Shyllong, Syntu Shyllong, 
ka Lapang Shyllong, U Ram Shyllong, U Rah Shyllong. Ka long 
kaba phylla balei ki ai niam tang ha kine ki Shyllong. Lehse ka lah 
ban long ba ki longshwa ki manshwa ki jong ki, ki ngeit lem ha u ‘Lei 
Shyllong, ka lah ruh ban long ba kitei ki kyrteng ki dei ki ba na ka Tng 
u Lei Shyllong hi. Haba kylli pyrthew ia ki, ki jubab beit ba la hikai 
da ki longshwa manshwa te kumta ki shu bud beit ia ka jinghikai kita 
kiba mynshwa, kiba hikai ban ngeit ba ki dei ki kyrteng jong ki blei 
nalorkata kirn lah shuh ban pashat jingshai khyndiat ruh halor kane 
ka phang. Kumta ka sah umdum. Kat kum ka jingthoh jong kajuh ka 
Nongthoh haka kot “Ka Thwei Lamin bad ka Lehniam ki Pnar”, ka 
paw ba ka kyrteng u Shyllong ka mih ha ka “Chat Lane” (P. 7), tangba 
hangne ruh kumjuh ym shim la lah ban iathuh thikna shaphang jong 
u, tangba shu tip ba u dei Shyllong, u kpa jong u Synriang, u ba dei u 
khun jong ka Lisan. 

Ka Sohsla Suwer pat ka long hi kum ka Lyngdoh bad ki kamram 
jong ka ki long ban pynkhuid ia ka ling ka sem bad jingdonkam ha 
ka Knia Khlam, ka ba long kum ka trai jong kane ka knia khlam ha 
kane ka por. Ym dei ka Lyngdoh Dhar, hynrei dei ka Sohsla Suwer 



14 

ka ba dei ban pyndep ia ki kam ha ka ba iadei bad ka lehniam Knia 
khlam. 

Ha kane jinglehniam barabor ki tiar ba pyndonkam ki dei ban 
long kum lai, san, hynniew bad kumta ter ter. Ka daw ka long ba kat 
kum ka jingkhein bad jingngeit jong ki riew hyndai, ki la ju pynmlien 
ban buh kumta namarba ym bit ban ia lyngkhuh haba niew wat la ym 
shym la don ha ki jingthoh jingtar, pynban ki shu bud beit kumba la 
hikai da ki longshwa ki manshwa ki jong ki. Kumta kein ba sa 
pyndonkam 3 1 (Laiphew wei) tylli ki tiar ha kane ka lehniam. 

★ Ha kane ka jinglehniam ruh yn shem kumjuh ba ka kham 
khlain ka jingngeit tynrai ban ia kiei kiei baroh, kumta ka paw 
tyngkrein ba ka niam hindu ka shu wan krap lang ha kane ka 
shnong mynba ki longshwa ki iap bieij ia ka lehniam hindu jong 
u Syiem Sutnga ba ju wan sah kai pyngngad sha Nartiang. Ki 
phylliah ding jong ka jingngeit tynrai kin iai rhem ha ki shirta 
katba ki dang lah ban bat pyrkhing ia la ki niam ki dustur. 


1 Than blai — ki tiar ba dei ban pynbiang shwa ka jmgknia 

2. Kbor — 

3. Ladaw — kakait. 

4. Skaw — Idong soh. 

5. YiadSympho — kaumbajiarnakajajyndem. 

6. Jyndem — Ja bala pdem lang bad u thit. 

KI MOO RYNGKAW 


L a ong ba kine ki dei kita ki Ryngkew ki Basa, kiba ap pahara ia 
ka shnong ka thaw, ne da ker ia ka shnong ka thaw. Hyndai mynba 
wan hiar thma kiwei pat ki Hima, kine ki maw ki ju pyrta shnong ban 
ai dak ba don ki nongshun kiba mut ban wan hiar thma. Kumta ki 
Nartiang ki pynkhreh la ki Khlawait ban ialeh pyrshah ia ki nongshun. 
Ka jingdon jong kine ki maw ka long ka jingkyrkhu bah ia ka shnong 
baroh kawei. La ju pynleit niam ia ki ha ka knia, dei da ka jinglah ban 
leit nguh leit dem ha kine ki Ryngkew, ba ki Nartiang ki sa lait na 
shibun ki jingma. Bunsien ki nongshun ki ju hab ban leit phai kylla 
noh da ka jingdiaw naba kim lah ban ialeh pyrshah ia ki. 

Kat haduh mynta mynne ruh kine ki Mooiyngkaw, ki dang pyrta 
briew ne pyrta shnong lada wan nongshun. U wei na kine ki Moo 
Ryngkaw u don hajan Yng jong u Doloi harud surok bah, u ba Kyrteng 
u Ryngkaw shlem, ban sakhi ia ka pyrthei ba don shisha ki Ryngkew 
ki Basa kiba da ba ker ia ka shnong Nartiang. 

Ki ju knia Ryngkew shi sien saw snem ne lai snem. Ki ju pynleit 
niam da u syiar shynrang ba saw. Don shibun ki Moo Ryngkaw. Mar 
uwei u Moo Ryngkaw mar uwei u syiar. Ki ju pynlong ia ka jingknia 
ha ka por mynstep kumba phra baje ne phra shiteng. Ki ju peit dak 
peit shin na u blei u briew bad ka sngi. Shwa ban peit bad sut ia ki 
snier ki da swar. Lada bha ka knia ym don dak ei ei, hynrei shu buh 
lada ka sniew pat u blei u briew ki pyni dak da kaba khun\. Ia une u 
syiar pat ki ju dei ban bam doh sha lum, ym ju bit ban wan rah sha 
ing. 

KA BIR JYMPA MASI, MYNKOI 
TOK BAD UMTISONG 


K ine baroh lai tylli ki j ingtei nam ki dei ki pung syiem lane ki nan 
ba la tih da u Sajar Nangli bad ki paid nongbud nong rap jong u 
tang hapoh shi sngi mynba u Syiem Sutnga u pynlong ka jingiakop 
tih nan hapdeng ki ba khraw batri jong ka hima jong u. 

Kine ki nan baroh lai tylli ki ia don marjan ne mar khap, kirn da 
jngai than eh na kata ka iew blei. Ka Umtisong ka don hajan ka iew 
blei, kata shwa ban poi sha iew. Napoh iew blei pat lah ban iohi sa ia 
ka Mynkoi Tok bad kham haneng iew blei pat don sa ka Bir Jympa 
Masi. Baroh lai tylli kine ki nan ki don harud surok, kaba mynta pat 
ki la kylla long jyrsieh. Hynrei ki matti ba la ieh da u Sajar Nangli 
bad ki paid nong bud jong u, ki dang don haduh mynta ban sakhi ia 
ka jingstad ka jong ki Longshwa Manshwa. 

Jympa kamut jngi, ki nongrep baroh ki ju leit pynsum ne pynjngi 
ia ki masi jong ki ha kata ka Bir, da ka jingngeit ba ynda dep pynjngi 
ia ki hangta, kin sa jahthait na ki jingpang met ne jrem. Ki pynjngi ia 
kita ki masi na shiliang sha shiliang ka bir, bad ynda poi shata sha 
shiliang bir, ki sa pyntah pynkhem umphniang ia ki masi. Ia kane ki 
ju leh tang ha ka por ba la dep rep ha ki por mynshwa. 

Ia ka Mynkoi Tok pat la shna ne tih ia ka ha ka rukom ka Tok 
(tiar buh um) kum ka pung naba ym don shyngiar shajan iew ban ioh 
dih um kiba sliang, ynda haba ki wan iew wan hat bad kumjuh ruh ia 
ki nongshong iew ki ba sliang um dih. 

Kine baroh lai tylli ki Nan ne pung ba la tih da u Sajar Nangli 
bad ki Nongbud Nongrap jong u, ki la kylla jyrsieh bad kylla long ki 
jaka khring peitkai ia ki nongwan jngoh kai pyrthei. 

ka pomblang iew 

NARTIANG 


K a lehniam Pomblang lew ha Nartiang ka la don naduh ba wanrah 
ia ka da uwei u Radbah ba kyrteng u Mar Phalyngki, mynba u 
leit iew sha Raliang, ryngkhat jur u slap bad ym don ba ia ai kylliang 
trab ia u ba un kup. Kumta da ka jingsngewdom ia ka jingbyrkhip ki 
Raliang u la shim la ka shim da uwei u maw lyngkniap baheh napoh 
iew Raliang bad kup slap da uta. Leit jia ryngkhat pat ba uta u maw u 
dei ba shong ka Blei lew Raliang, ka sa shong sa sah duh noh ha 
Nartiang, ynda haba ka ioh ia ka nguh ka dem ka ba biang bad ka 
burom na ki Nartiang. 

La ong ba ynda u Mar Phalyngki u la poi tiap harud shnong 
lajong u la bret noh ia uta u maw lyngkniap sharud nong, sharud ka 
Umtisong, ka jaka ba dang long khlaw bha. Man ba dei ka sngi iew 
Mulong, la ong ba mih ka jingsawa na kata ka jaka thik la kum ba ia 
die ia thied, ia halla kaba pynlyngngoh ia kiba iohsngew ba iaid lynti 
nangta, bad pynher symgiew ia ki, kat haduh ba kin da leit iathuh ia 
kita ki jingjia baroh ha u Doloi. 

U Doloi u la sdang ban tib bad wad bniah ia ki jingshisha. Lyngba 
ka luh ka khan jong u Luhblei, ki sa tip ba dei ka Blei lew Raliang 
kaba la wan poi sha Nartiang lyngba kata ka jingwanrah u Mar 
Phalyngki ia uta u mawlyngkniap na iew Raliang. La ong ba kata ka 
jingsawa ba ki iohsngew ka dei jong ki paidbah bad ki Puriblei. 

Hyndai haba ka bishar ka dang hok, U Syiem Jaintiapur u la 
shah ia ki Nartiang ban pynlong iew noh ha kata ka jaka ba don uta u 
mawlyngkniap, ha man la ka sngi Mulong bad kumjuh rub ha Raliang. 
Ia kane ka iew la tip kum ka iew ba shong ki blei. La shna iwei i ling 
rieh tngen hajan ka jaka ba don uta u mawlyngkniap ha kjat u diengjri 
ban pynsahnam ia u Mar Phalyngki. 

Katba ki sngi ki por ki nang laid, ia kane kaiewla khcin kyntang, 
ia mynta hi la shna da Id sem rit hah pynlong dukan bad la rah noh 
kham shaneng u Mawbynna bajrong, khnang ba ka jaka shongblei 
kan khuid. 

Hynrei kumba long mynta hi, la shem ba kane ka iew shong 
blei ka jaboh bad dap da ki eit masi suda kat shaba pfaai, imat ba 
kim ju pynkhuid hok iaka. Ha ka jingshisha la dei ban sumar 
khuid kyndong ban sahnam kata ka iew shongblei, namarba ki 
blei ki ju sngewtynnad ia ka jingkhuid ym ia ka jaboh jakhlia 
pathar, ioh kane ka jinglehsih ka lah ban ktah syndon ia ka shong 
ka sah jong ka hangta ha Elaka Nartiang. 

Ha Elaka Nartiang don shibun ki rukom lehniam, kata baroh ki 
long Khatar tylli. Saw tylli ki lehniam Hindu bad Phra tylli ki lehniam 
tynrai khein lang bad ia ka Pomblang lew Nartiang. Napdeng ki 
lehniam tynrai baroh kane ka Lehniam Pomblang lew Nartiang ka 
long ka ba heh tarn bad kaba iphuh iphieng na baroh ki rukom lehniam. 
la kane ka rukom lehniam lah ban leh tang ha por ba hapdeng u bnai 
Kylla lyngkot, Rymphang, Lber, bad Iaiong, lait nangta ym long shuh. 

Ha ka por ba pynlong ia kane ka lehniam, donkam ruh ban ai 
nguh lang naduh ki Ryngkaw ki Samon, ki Umdih Umbam ryngkat 
bad ka jingngeit ba dei kine ki Ryngkew ba don sawdong ka shnong 
kiba ai jingiada na ka thma ka ktien, ka Tyrut, ka Khlam, ka Pangjit 
Pangjew babun rukom jong u ‘Suid lum ‘Suid wah, bad na ki umdih 
umbam ki ioh ia ka jingim ba man ka sngi namarba khlem ka um ym 
don ba lah ban im. 

Ha kane ka por lehniam ki barim bajah ; ki thymmei ki Iawbei ki 
kmie tymmen ki kpa tymmen, kin ioh lang ka bhah ka bynta na la ki 
jong ki Yng, ki kur, ki khun, ki pyrsa ki ban ia ai nguh hapoh la ki 
mawniam shynrang mawniam kynthei, ia kiba la buh la sumar kyntang 
bha baroh shirta. 

Kane ka lehniam Pomblang lew Nartiang ka la jah la duh bad 
jan iap jyllop noh. Hynrei la lah ban pynkhie im biang iaka hadien 
Sawphew Wei snem. Kata la pynlong biang ia kane ka Lehniam ha 
ka 26 tarik u Iaiong 1997, ka long kaba iphuh iphieng bad ba da i hun 
shisha ban peit. 

Ia ka iew la pynkhuid phar bad pynpur itynnad bha da ki kot 
kudi. La nang pynphuh pynphieng shuh shuh ia kane ka jinglehniam 

da ki nongshong shnong kiba wan tuid sha iew ha la ki khor ki khriam 
bad ki riam tynrai lajong. Kane ka lehniam ka neh saw sngi lynter 
naduh ka 26-4-97 haduh 30-4-97 (lait noh ha ka 29-4-97). 

Kane ka lehniam ka la sdang dang step phymgap, kata dang 5 
baje kynjat shai. Baroh ki Wasan ryngkat bad u Doloi Niam bad u 
Lyngdoh ki ia mih na ka ing Niam Lyngdoh bad leit sharud ka Wah 
Myntang. Mar iapoi hangne ki Wasan ki sdang shwa ban shna ka 
kynton Duwan, bad ki tiar ba ki pyndonkam ha kane ka knia step ki 
long u tymba heh, u klong, ka pliang mong ban buh u khaw, ka dieng 
sning, syiar bad u blang, ka bul ba buh wai tylli bad u tympew de. 
Haba iadei bad kane ka lehniam u Lyngdoh bad u Sangot kim dei ban 
phong sopti ne patlun, hynrei ki shu hab ban boh lane slieng, ha ka 
jingshisha wat tang ka sopti poh lieh ruh kim bit ban phong hynrei ki 
dei thik tang ban shu boh da ka sala lieh. 

U Lyngdoh u sdang ban duwai ban phirat ryngkat bad u 
Mahlengot, nangta ki sa ot shwa ia u syiar bad sa pom sa ia u blang, 
mar ia hap ka khlieh u blang thui hamadan, u Sangot u kynkiw bad 
shad sngewbha bud lang sa ki wasan baroh. Ki pynleit niam ha ka 
wah Myntang, dei tang hangne ba ki ot ia u syiar, katba sha kiwei pat 
ki duwan lehniam ki pom tang da ki blang. Ia kane ka rukom shad ki 
leh man ba dep pom ia ki blang. Don baroh Hynriew tylli ki blang ba 
ki pom ha ki jaka bapher bapher ne ha man ki kyntoit shnong. 

la u blang ba ar ki pom ha khmat ka duwan ba la kynton hapoh 
ka phyllaw jong ka Ma Durga Temple. Ki tiar ba pyndonkam ki long 
hi kumjuh kum ha ka knia step tangba tang u blang suda. Ia u blang 
ba lai pat ki pom ha khmat ka duwan ba ki shna ha Madan Majar 
hangne ruh kumjuh ki ia shad mastieh mar ia hap ka khlieh u blang. 
Ynda ki la ia dep shad sngewbha ki sa mih ban leit thaw kynton 
duwan sa ha kawei pat ka jaka, kata ha ka lad ban leit sha ka Sahmai 
Mandir ne ka Shiv Temple. Ynda poi hangta ki sdang ban kynton 
duwan bad sieh diengsning thik kumba leh ha kiwei pat ki jaka, nangta 
u Lyngdoh u sa duwai sa phirat, u nguh u dem bad u Sangot u sa pom 
ia u blang, ia ka khlieh jong u blang ki sa buh ba ka duwan kumba leh 
ha kiwei kiwei ki jaka, bad ki sa ia kynhoi sngewbha ryngkat ka 
shad. 

Nangta ki sa.khreh ban leit sa sha iew, ban poi sha iew baroh ki 
rangbah ki hab bap iaid lyngba ia uta u mawpun, kata tang ki ba ia kit 



Ka Knia step harud ka Wah Myntangjong ka " Pomblang lew 
Nartiang” ha ka 26-4-97. 



sir 



U Lyrtgtbh bad ki Bason Id itng ha khnat ka Duwanjongka Knia 
Step harud ka Wah Myntang. 






UMahlengot u dang duwai bad nguh shwa ban iaidhalor u 
Mawpun ba tyrsiang ba lapynsleh da ka umphniang bam. 



* ? adb ? h Mar Pka fy*gfd do * bahatngjong u halor ki 
h<lPOh ^ Nar ‘ iang ha to ' >Knia Pomblang law 

niam. Mar ia poi hajan uta u Mawpun, u nongkitniam u sait pynkhuid 
shwa phar ia uta u mawpun bad ynda dep pat u sa pynsleh sa da ka 
umphniang bam ia uta u mawpun, bad sa theh shuh shuh. U mawpun 
mynta u la phymai khriak da ka jingkhuid bad phymai umphniang 
bam, une u maw u shong pyrshing khyndiat bad urn beit siak, kumta 
u la tyrsiang bha da ka jingpynsleh umphniang. U Mahlengot ynda la 
dep u sa nguh sa dem bad duwai shwa ba kin iaid lyngba ia uta u 
mawpun. U Lyngdoh, Doloi, ki Pator bad ki Wasan baroh ki sa ia iaid 
na uta u mawpun tyrsiang khlem da btuit. Ka long kaba phylla shisha 
ban pyrkhat ia ka jingsneh iaid jong ki halor u maw tyrsiang ha la ka 
pyrshing. Ki sa sangeh harud ka Umtisong ban ioh kynton duwan na 
ka bynta ban pom ia u blang u ba san, ynda la dep ka lehniam hangta 
ki mih ban leit beit noh sha iew. Hangne ruh kumjuh ki hab ban iaid 
lyngba biang sa uwei pat u mawpun barit ba la pynsleh umphniang 
bam, hajan uta u mawpun rit ki kynthei ki buh ia ki siang ba kin rah 
sha iew lehniam. Ha une u mawpun barit pat ki kynthei ruh ki lah ban 
iaid lyngba. Ki rung shapoh iew lyngba ka khyrdop, ynda poi ha iew, 
ki shna kynton duwan kumjuh kumba leh sha kiwei pat ki jaka bad ki 
sa pom da u blang lieh hangta ban ai nguh ia ka Blei lew. La don ruh 
ka Pastieh da ki Pator, Doloi N iam, Lyngdoh, Sirdar bad Wasan baroh, 
nangta pat sa ia pastieh sngewbha sa ki paidbah. 

La don ruh ka Siang ia u Mar Phalyngki da ki kur halor uwei u 
mawlyngknot baheh bad madan bha, kaba iadei bynta bad kane ka 
Pomblang lew Nartiang. Ki siang da ki kpu, ki ladoo, ki khoi, ki soh, 
ki kait, ki kwai ki tympew bad kiwei de hapoh jong ki bul mong bad 
pliang mong. Dei lyngba une u radbah ba sa mih ka lehniam Pomblang 
lew Nartiang, da ka jingwanrah ia u Maw shongblei na Raliang. Kumta 
kane ka blei ka wan shongduh noh ha Nartiang bad ka ioh ka bhah ka 
bynta ka ainguh aidem da ki nong Nartiang kumba ka ioh ka nguh ka 
dem ha Raliang. 

Ha kaba ia dei bad kane ka lehniam ki Hardamuid, ki Maji, ki 
Chutia, Satar, ki Kher, Shutwait bad* kiwei de ki Wasan ki sbu ia 
spong khlem boh. Dei tang, ki Pator bad u Doloi niam kiba hab ban 
spong bad boh khaila. 

Ynda la dep ka pastieh ha iew ki sa khreh leit phai noh sha l'ng 
blei Lyngdoh, bad dei hangne ba ki sa shet ia kito ki blang ba pom 
khnang ba kin dup ioh iabam sngewbha. Katba ki dang mih na iew 

ban teit phai sha Tng blei lyngdoh, ki Shad Lamiuh lynter lynti tad 
haduh ban da poi tiap ha Tng niam. 


1 . Luh ka khan — ka rukom khan ba pyndonkam da ki sbai rit. 

2. Ryngkaw ki Samon — Ki ryngkcw ki Basa. 

3. Mahlcngot — U nongialam jong ki Basan. 

4. Siang — Jingknia ai bam ia ki nongiap. 

5. Hardamuid — U nongialam jong ki Duhalia, uba kieng ksing jrong 

6. Maji — u nongiarap pynpeit 1cm ha ka niam bad ka synshar khadar. 

7. Chutia — U nongpyrta shnong, uba long ruh u nonglum ia ka khrong ka dan 
kaba dei jong ka Raid ne Shnong, bad iarap pynpeit lem ynda don ba iap briew. 

8. Khcr — Ki dei kiba ia don bynta ha ka lehniam. 

9. Duhalia — ki nongtem ksing. 

10. Puriblei — Ki blei ki dken bym lah ban iohi da ki khmat. 

1 1 . Shad Lamiuh — Shad iaiaid paidbahryngkat ka khaweh sladieng. 

DOL JATRA 


K a Doljatra pat kadei ka lehniam bet abir ne ialehkai tah rong. Ha 
kane ka lehniam, baroh ki Pator bad kiwei kiwei de ki Wasan ki 
1 a wan lang shrup sha Vng jong u Doloi Don Dkhar bad nangne pat 
ynda u Doloi u la dep khreh dep khrum ha la ka riam tynrai lajong, da 
ka boh khaila bad ka spong, ki sa ia mihlang ban ia leit sha ka jaka 
lehniam kaba ki pynlong halor uwei u lum, uba don hajan ka i'ng blei 
Bisari. Halor une u lum ki paidbah ki wan ai nguh ai dem. 

Mar ia mih u Doloi na i'ng kur ryngkat bad ka ksing ka dhah, ki 
Duhalia, ki hardamuid bad ki paidbah ki ia kmen ia risa lynter lynti 
la ka tern ka put kat haduh ban da poi tiap ha uta u lum ba lehniam. 
Hangne ruh kumjuh shwa ban kiew ha ka jaka lehniam ki dei ban 
loit shwa ia ki juti ba ki phong. Une u lum ba ki pynleit niam um da 
heh than eh, ka madan ruh ka shu biang hi tang kat ban ngiam ki 
nongwan ainguh aidem bad kat ban shu shad mastieh pyllun. Katba 
u Bamon u dang pynkhreh ki tiar ki tar ban pyndonkam ha kane ka 
lehniam, ki paidbah pat ki nang ia rwai ia tern ksing sngewbha. 
Hangne ruh ki siang da ki shylliah lieh ban shong u Doloi, Pator 
bad ki Wasan baroh. 

Ha ka jaka lehniam ki sieh ar tylli ki siej heh, uwei sha kamon 
bad uwei pat sha kadiang, hapdeng kita ki siej shong u Bamon. Ha 
khmat kita ki siej pat ki sieh sa ki lakait baroh ar Hang, ki pynpur sa 
ki sla sohpieng napdeng kita ki dieng lakait ba la suh pyndait ha u 
kynja ksai rimet. Ki da teh lama lieh de ha u siej ba sha Hang kamon 
ba shong u Bamon. Ha khmat jong ki lakait pat don u kara bad ka 
Mukor, hapdeng jong ki lakait baroh ar Hang pat la ber da u rong 
abir. 

Hapdeng jong katei ka duwan ba ki shna ki buh sa ki pyrdit 
bad 9 tylli kikhiew ranei ba la don bad ki jingainguh, bad la 
pynshong iaki halor ka sla lakait ba la siang. Nangta ki buh sa ki 



23 

kait ki snepkor, ki syntiew. Ki tiar pat kiba ki pyndonkam ki dei 
da ki rnong kum ki pliang, ki dabor, u tymba, hynrei ka siang pat 
kaba ki pynleit niam ha kaba tong um ban synreit ne ba kin dih dei 
da ka tama. 

Ia utei u mukor ba ki la shna ki hab ban ieh haduh ban da lyndung 
bnai, nangta pat ki sa hab ban leit buh ia u sha Durga Temple. Ki ju 
pynleit niam da ka kait, snepkor, syntiew bad u khaw. Ia u kara pat la 
pynshong hajan mukor, ia ka um ba buh ha uta u kara hab ban leit 
tong na ka nan Bisari. 

Ki paidbah ba wan ainguh ki wan cja ka jingngeit ban ioh ka 
jingkyrkhu bad jingkoit jingkhiah, ba kin lait na ka pang ka jhia. Ia ki 
jingainguh baroh u Bamon u pdiang, bad ynda u la dep duwai phirat 
dep kyrpad kyrpon na ka blei jong ki, u sa ai prasad ia ki, Une u 
prasad* u dei u khaw ba la khleh lang bad ka kait ne bad kiwei de ki 
kynja soh. 

la ka snepkor pat la pyndonkam ha ki ar bynta, kawei ba khleh 
lang ha u khaw kum u prasad, kawei pat ka bynta kalong ba iaka um 
snepkor la pyndonkam ha kaba ai dih ia ki briew ba la khleh lang bad 
ka dud. U Bamon u ju tong shikhmut siang kane ka um snep kor bad 
theh ha ki lynghoh kti jong ki nongpdiang, kine ki briew ki dih iaka 
bad ia kaba sah ha kti pat ki sa niad noh sha khlieh. U Bamon u ju 
synreit ia kane ka um snepkor nyngkong eh ia u Doloi, Pator, Lyngdoh 
bad kiwei de, nangta u sa sdang ban sam iaki paidbah marwei marwei. 
Kane ka rukom synreit uni snepkor kamut ban pynkhuid ne kyrkhu ia 
baroh kito kiba Wan lehniam ha uta u lum, la khein ba kane ka dei ka 
um khuid, ynda la dep nadong shadong u put sa ka songo, tied baje 
bad ki sa ia rwai sngewbha. 

Mar iadep ka lehniam u Bamon u pyntah abir nyngkong eh ia u 
Doloi, Pator bad kumta ter ter, ki sa ia shad mastieh tawiar kata ka 
jaka lehniam hynniew sien hynniew wat. Lukar sa ki kynthei, sdang 
siat sa ka suloi, ban pyni ia ka dak ka jingkmen jingsngewbha. Ha ka 
por ba ki wan phai pat sha frig kur u Doloi, lynter lynti ki siat suloi 
ryngkat ka lukar ki kynthei, bud sa kiwei kiwei de-ki kynthei kiba ap 
na tyngkong 'frig lajong ter ter haduh ban da poi tiap u Doloi sha 'frig 
kur, u Bamon u wan lang ban pyntah thna ia u Doloi. 

Ka jingngeit jong ki ha kane ka lehniam ka long ba kin ia kmen 
ia, sngewbha. 

Ha kane ka lehniam yn shem ba kane ka jingiatah rang 
sngewbha jong ki, ka long thik kumba leh ki khar hindu satlak 
ka Ri India. Haduh ka rukom rwai ruh ki rwai. “Ooh ooh Krishna 
Gopala bad kumta ter ter” ha ka sur Bengalee, wat ka kyrteng 
Doljatra hi ruh la pyndonkam da ki khar Bangalee ha West 
Bengal. 

Ka Doljatra ka kham kynrei bha ha West Bengal, Calcutta, ha 
ka ba ki ngeit bad pdiang sngewbha ia kajingwan ka aiom Pyrem, ka 
ba wan rah bunjait ki rong bapher ha ka jingkylla ha ki jingthung 
jingtep, ki syntiew ki skud bad kiwei de. Baroh ki ba la sdang iap tlor 
ki sdang ban khie im bad phuh biang ha ki rong jymgam ba ka mariang 
ka pynkup bad ia ki syntiew ki skud ha ki rong bapher bapher. Ki 
khar Hindu ki ngeit ba kane ka aiom Pyrem kadei ka aiom jong ka 
jingseisoh. 

★ Hato kane ka jingngeit jong ki Nartiang ka lah ne em 
ban suh thied ha ki ban dang san dang rangbab ne kan shu per 
kum ka sla halor um. Namarba kat kum ka jingshem jongnga, 
kine ki riew ngeitniam ki pdiang kumjuh ia ki lehniam tynrai 
(Indigeneous). Ka jingiapher ia ka rukom pdiang Doljatra ka 
iapher shibun na ki Khar hindu. Ki khar hindu ki da ia mih 
paidbah ha surok ban leit ia pyntah rong ne ia kynshait da ki 
kynja jingkynshait um, nalor kata ki thep abir hapoh ki balloon 
bad ki sa kawang pat ia ki briew, ki da ia shad shongshit artat 
ha surok ha lyngkien. Katba ha Nartiang pat kirn leh kumta. 
Lehse kane ka jinglehkmen tahrong jong ki, ka long tang ka 
rongphong kaba wan pynthame ha ki, ha ki por jong u Syiem 
Jaintiapur hi. 


1 . Kara — luta mong rit ryndang. 

2. Mukor — Khilon rit bad lyngkot 

3. Pyrdit — ki khiew puson. 

4. Lyndung bnai — Pyllun bnai. 

5. Lukar — Pah da u thylliej ryngkat ka kynud jlan sur. 

6. Songo — Ka ronsing. Ka jingput da ka reng ne ka shyieng. 

7. Pyntah Thna — Pyntah chandan ne tika na shyllangmat 

BISARI PUJA 


L a pynlong ia ka lehniam Bisari ha kawei ka Yng niam ba ki khot 
ka Bisari Temple, kam da dei eh ba ki shna kum ka ing blei, 
hynrei ka long kum ka ing trep barit ba shna da ka dieng. Wat la kane 
ka Yng lehniam ka rit pynban ka don ka phyllaw ba shu pdeng ha kaba 
ki lah ban pyndep ia ka niam ka rukom pomblang. Kane ka jinglehniam 
ka neh ar sngi lynter. 

Kane ka lehniam kamut ba ki pynleit niam ha ki bsein. Ki ngeit 
ba lada ki lah ban lehniam, kin lait na ki jingshah puh bsein bad shah 
dait shah kynthah ha kiwei pat ki jait khniang ba don bih, ki ju pynleit 
niam da ki soh, ki syntiew, ki blang bad kiwei de. 

Ha ka sngi nyngkong jong ka lehniam baroh ki nongkit kam 
niam ki ia wan poi ha Yng kur jong u Doloi, ynda la biang ka por ki 
sa ia mih lang shrup ne khrui ban leit shata sha Yng niam Bisari, ki 
da siat suloi artat shwa ban mih na Yng bad lynter lynti tad haduh 
ban da poi tiap na kata ka Yng niam. Kane ka Yng niam kadon hapdeng 
shnong hi, ha kjat u lum ba lehniam Doljatra. Mar ia poi hangta ki 
loit noh ia ki juti ba ki phong bad rung da ka kjat suda shata shapoh 
ka Yng niam. 

Hapoh jong kane ka Yng niam la subor da u khyndew saw bad 
hapdeng jong ka don ka Singkason. Ha kane ka sngi lehniam la siang 
da u shylliah lieh ban shong ki waheh wasan hangta baroh, hangta ki 
theh sa ia ki tiew myngngor, tiew phan ban ioh suh mala. Haba suh 
mala ki pyndonkam da u ksai ba jwat bad u thymia pat ym dei da u 
nar hynrei da u thymia siej ne dieng ba la shna kyrpang tang ban suh 
ia kine ki mala. Kane ka jinglehniam ka pher na kiwei pat, wat lada 
don ka jingiasryiem khyndiat khynsoit hangne hangtai. Ha kane ka 
lehniam la shah ia ki kynthei ruh ban ia shim bynta ha ka iarap suh 
mala, subor bad pynkhuid Yng niam. Kane kadei ka lehniam hindu ba 
ar jong u snem. 

Nyngkong ki leit tong um hit u kara na Umtisong, ki teh sa ki 
lakait shi kham bad pynieng hangta ha singkason ryngkat bad u 
kara, nangta ki tap sa ka jain sala lieh bad pyndeng mala ha khlieh 
jongkata ka blei thaw ne Diengblei. Ki sieh lai tylli ki tiew phan 
rong saw jngum. Ha baroh arliang u Diengblei la buh ki shang ba 
dap da ki soh ki syntiew, ki sohlaper, ki sla sohpyriam bad kynja 
phlang ba jyrngam. 

Ia u kara u Bamon u ju pyntah tika saw tiak shwa ban pynshong 
ha ka singkason. Ha kane ka lehniam ki paidbah kim ju ia rwai hynrei 
ki shu ia tem ksing, ki sdang sa ka lukar mar iadep lehniam. la kane 
ka jinglukar ia sdang da ar ngut ki kynthei, ki wasan treniam kiba ki 
khot ka Jar bad ka Khator. Ia kine ki ar ngut la jied khnang ba kin ia 
don ryngkat ha ka lehniam tang ban shu lukar. 

Ki paidbah ki wan ai nguh aidem da u khaw, ki kait, ki sohkhia, 
sohtrun, u kwai, tympew, pisa bad kiwei de. Lada kwah ai tang da ka 
pisa pat, hab pynshong halor u tympew bad sa ai nguh. Haba ai nguh 
ki buh ia ki jingwanrah ai burom ha khmat ka singkason, ki sa dem 
ngon da pyllup ha madan, kumba leh ki khar hindu haba mane. U 
Bamon pat ynda u la dep pdiang ia ki jingwan rah jong ki, u sa sam 
prasad ia baroh ynda la dep lehniam. U Doloi bad ki Pator ki hab ban 
iaid pyllun hynniew sien ia ka singkason lyngkat bad u khun u Bamon 
uba tied baje bad ka put songo de hateng hateng. 

la ka Bisari puja la ju pynlong ha u bnai Nailar (August). Ha ka 
sngi nyngkong ki ju pomblang, bad don kito ki ba wan rah da ki paro, 
pathaw bad pai. Ha phyllaw jong kane ka i'ng niam, ki shna bad ker 
pyllun bha kum ka duwan ha kaba ki bret ia ki khlieh blang, paro, 
bad kiwei, kum ka dak ban ai bam ia ka blei jong ki. Baroh ki ba ai 
blang ki sa rah noh ia ka met jong u sha i'ng ban ioh ia bam sngewbha 
tang ia u blang u Doloi ba ki khot u blang syiem ki rah sha ing kur u 
Doloi, ban ioh ia bam sngewbha ki Pator, Lyngdoh, Maji bad baroh ki 
ba ia kit kam niam. la ka dohblang ki ju shet lang bad ka ja, ki ju song 
patde ha ki sla lakait ne lapalang bad sa sam shisong shisong ia ki 
nongbam. (7-8-94) 

Lynter lynti katba ki dang wan phai noh sha Tng kur u Doloi,' ki 
lukar artat lynter lynti ryngkat bad ka siat suloi. Kumta mar syn 
iohsngew ia ka jinglukar, baroh ki kynthei najan man la ki thliew Tng 
ba la ap lypa ha dhari, ki lukar pynbud lem tad haduh ban da u poi u 

Doloi ha la i'ng kur. Mar ia mih u Doloi na i'ng niam dei ka Jar bad ka 
Khator kiba lukar nyngkong. Kane ka rukom lukar ka bteng na kawei 
ka ing sha kawei pat tad haduh ynda poi u Doloi sha la ing kur, naba 
u Doloi uni lah ban pynleit niam ha ing tnga ne ki khun. 

Ha ka sngi khatduh ruh ki leh kumjuh, ki ia mih lang shrup na 
i'ng kur Doloi ban leit shata sha i'ng niam. U Bamon u pyniaid hi 
kumjuh ia ka jingleh niam. Ha kane ka sngi kut u Bamon ynda u la 
dep lehniam ha ing, u mih noh shabar u ot ar tylli ki paro, pom uwei. 
u pathaw bad u pai. Nangta u sa ai ia u prasad. 

Ha kajuh ka por la ong ruh ba ki jait Swer ba shong ba sah ha 
Nartiang ruh ki pdiang ia kane ka lehniam Bisari kat kum ka jingngeit 
ka jong ki. Kine ki Swer ki ngeit ia ka Bisari puja kum ka Blei Kyrkhu 
pynroi jait pynroi kynja. Kumta ki ju leh ia kane ka niam kyrpang 
man la u snem. 

La ong kane ka blei ka shong bad ka sdiah, ki hab ban ainguh ai 
dem man la u snem ia ka. Kata ka sdiah ka hab riam ialade da ki jain 
lieh suda, da kaba kup ha ka rukom ka sari ki khar hindu, ka hab 
pyllait u shniuh de rymphai. Ha ki por mynshwa la ong ba ki shu hab 
ieng kynthuit hangta ha i'ng niam khlem thiah khlem shong, khlem 
bam khlem dih katba ym pat kut ka jinglehniam. Hynrei mynta pat la 
kham pynsuk shibun namarba ki la ai noh da u blang ban puja. 

Kat kum ka jingioh lum jingtip, ka long ba ia kane ka blei la 
pdiang nyngkong eh da kawei ka tymmen jait Swer kaba lyngki, kaba 
sliang ban don la ki khun ki kti (kaba sngewsih ka long ba ym lah ban 
tip shuh ia ka kyrteng jong ka). La ong ba ha kawei ka sngi kane ka 
tymmen ka la ia kynduh ia kane ka blei ba mih na Umtisong, kaba 
pynpaw ba ka lah ban kyrkhu ia ka longing longsem jong ka, ban Tar 
u tnum u tyndai, lada kan pdiang ia ka kum ka blei ban pynbiang 
lehniam bad ka ainguh aidem. Kata ka tymmen namarba ka kwah 
khun palat ka la mynjur ban pdiang bad pyndep ia kita ki lehniam. 
Naduh ba ka pdiang ia ka, ka sa kha ki khun haduh khatar ngut bad 
Tar shisha u tnum u tyndai kat kum ka jingiateh kular. Ia ka pynleit 
niam la pyndep da ka Synshar Swer (8-8-94) 

Ynda la dep pomblang ki khreh sa ka ban leit bret ia ka Diengblei 
sha wah Umtisong, Ka Synshar Swer ka hab ban leit lang. Kane ka 
jingleit bret blei ka long thik kumba leit on tep ne on thang ia ki ba 
iap, ki da rah lang ia ka bam ka dih, kat kum ka jingsngew kwah 

katkura ka jingngeit jong ki ba dang bat ia kane ka niam, la ong ba ki 
shang ba ki buh jingbam ha singkason, ki khein ba ki dei ki jingbam 
ba ai burom ia ka blei ba kan bam bad ban rah sam sha ki shakri 
shakor jong ka de. 

Ka rukom shoh ksing pat ka long kumba iap briew, ka rukom 
pomblano pat na bynta ki Swer Nartiang ka long kaba jynsur. Lada 
jia t>a don ba iap briew ha i'ng jong ki, kim ju ai blang ban puja, 
hynrei ha ka snem babud patde, ki hab ban ai noh ar tylli syndon, ki 
da dem da nguh ha kata ka blei ba kan nym dom, shla ne sngewsih, 
ba kim shym la lah ban ai blang ha ka snem ba la dep. 

Kane ka lehniam ka ia sryiem ia ka lehniam ki hindu kiba pdiang 
ia ka Naag Devta, ki hindu kim ju pyniap klumar ia ki bsein namarba 
ki mane blei ia ki, ki pynleit niam kumne khnang ban pynsngewbha 
ia ki bsein ba kin lait na ka shah puh ha ki. La ong ba ha ka por 
hyndai lada shah puh bsein ki briew ki iap syndon, namarba ym don 
dawai, kumta ban lait na kine ki jingjia ba sngewsih ki ainguh aidem 
ia ki blei bsein ba kin iada ia ki, da ka ba tyrwa ki kait bad ka dud. 

Katkum ka jingngeit jong ki Hindu shaphang kane ka jingshah 
puh bsein, ka don ka jingiathuh khana puriskam (Mythological) 
shaphang ka Behula bad u Chand Saudagar. La ong ba Une u Chand 
urn ju leit ai nguh ia ki bsein, te kumta u shah puh bad u iap. Ka 
Behula ka lok jong u, kam kwah ban pdiang ba u lok jong ka u la iap 
shisha, ka rah ia ka met iap jong u shapoh ka bur bad ka iaid hangta 
ha duriaw ryngkat ka duwai, ka pan map ia ka lait ka let u tnga jong 
ka . Kane ka Behula ka long ka briew kaba riewblei, hadien ki jingshah 
shitom jong ka hangta hapdeng duriaw ka blei ka la sngewhun bad 
sngewbha ia ka, kumta kum ka dak ka jingsngewieit ia ka Behula ka 
la pynim biang ia u tnga jong ka. 

Ha Nagpur, ka shnong bajyllei ki bsein, ki ju don kine ki lehniam 
pynsngewbha bsein, ha kaba ki bsein ki ju mih bad ki briew ki ju kem 
bad pyndih dud ia ki. 

Ki khar hindu ki ju ngeit rah ba u bsein u lah ban iarap ia ki ha 
ka khim ka jynjar kum haba iada na ki nongshun, lada ki ud ki nam 
ha u, u bsein u ju wan mih ban puh ne pynher symgiew ia kita ki 
nongshun. 

Ia kane ka jingngeit ki khar hindu ha u bsein, yn shem kumjuh 
ha ka kot “Ka Raid Nongtluh bad Ki San Lyngdoh San Kum” ba la 

thoh da u Rangbah Donbok. T. Laloo, kaba paw ba u bsein u pyllait 
im ia ka Kur ka Jait Laloo na ka tyrsim jong ka jingiap mynba ki phet 
iap na ka jingrunar bad pyniap bein jong u Syiem Sutnga. (P. 2-4) 

★ Hangne rub kumjuh kane ka jingngeit bad pdiang jong 
ki ia kane ka puja hato ka lab ban shong tynrai ha kito ki riew 
ngeit niam, ki lab ne em ban dang pynneh pynsah ia kane ka 
niam pushara, namar katkum ka jingthew jingwoh yn shem ba 
ka iadei ne ia sryiem tang ha ka jingngeit ym ha ka rukom puja 
lehniam. Namarba ia ka Blei thaw jongki, ki hindu kikhot 
“Kolabon” 


1. Subor — tape. 

2. Singkason — kaduwan. 

3. Mala — ukpieng. 

4. Lukar — pah da u thylliej ryngkat ka kynud jlan sur. 

5. Songo — Ka ronstng, ka jingput da ka reng ne ka shyieng. 

6. Sdiah — Kakhatduh. 

KA DURGA PU JA 


I a ka Durga puja la ju pynlong man la u snem ha ka Ma Durga 
Temple. La ong ba kane ka temple ka long kaba la rim bha la kumba 
500 (San spah) snem mynshwa, naduh ka por ki Syiem Sutnga. Ha ka 
por mynshwa kane ka ing blei ka long kaba rit bad la pynieng da ki 
Mookalain, ba la tan da ki Nongpyrda, Nongkyllep bad ki paidbah 
Nartiang hapoh ka jingialam ki Rangbah niam kum ki jong u Doloi, 
Pator, Lyngdoh bad kiwei de. U Nongpeit nongsumar bad 
nonglehniam ha kane ka temple u dei u Khar Bamon na Jaintiapur, u 
ba kyrteng u Govindra Kumar Debsamikko. Une u Bamon u la wan 
sha Nartiang naduh dangrit, ba la wan ialam da u kpa jongu hi. 

Ia kane ka kam Bamon ne pujari la bat hi na kajuh ka Tng 
pateng la pateng na u kpa sha u khun. Ia kane la pynshisha da ka 
rukom lehniam, mynba u kpa u pyndep ia ki niam ki rukom kiba dei 
hapoh Tng blei, u khun pat, uba kyrteng u Bapan, u hab ban pomblang 
bad leit bret ia ka blei thaw sha wah, naba u kpa jong u, u la sdang 
tymmen bad noh ka met. Une u Bamon uba don myntaha Nartiang, 
u la shong la sah kumba 25(Arphew san) snem ei ei. Kat kum ka 
jingiathuh jong une u Bamon, u ong ba ha ki por hyndai ki ju pynlong 
ka jingknia briew ha kata ka Tng blei, kaba don kawei ka krang ba 
jylliew. Hangne ynda dep knia briew ha kata ka jaka ba la shna 
kyrpang, ba la pyniasoh da ka krang ba riat bad ka wah Myntang 
kaba tuid na kjat jong une u lum ba don ka ne ka Tng blei. Ha ka por 
ba ki khrai ia ka khlieh ka ju hap shapoh kane ka krang bad tyllun 
khong lykhong shaduh wah Myntang.' Kane ka krang pat ka dei ka 
kynja lynti ba la pynpei lyngba u lum ha kaba la bret ia ki jingai 
knia. 

Ia kane ka rukom lehniam la ju leh saw sngi lynter. Ha ka sngi 
nyngkong ki ju pynsop da ki jain thymmai ia ki dur blei thaw mong 
bad bret noh ia ki jain barim. Katba ki nang pynkhrch kumne, kim ju 

shah ia ki kynthei ba kin ktah ia kine ki tiar, kumjuh ruh ia u syntiew 
ba ki shna mala ban pyndeng ia ka Dieng blei. Ka long kaei kaei kaba 
sngew phylla bad shitom jingmut ban pyrkhat bad sngewthuh balei 
kim shah ban ktah ki kynthei, haba ka blei Durga ka dei hi ka blei 
kynthei. Lehse ka lah ban long ba bun napdeng ki kynthei kim ju 
kham don koit ha ka jingkhuid met bad kiwei de ki daw kumba 
samparot. Kum ban shu pynkynmaw tiak, ki khar hindu ruh ki ju 
pynkiar ia ki kynthei bym khuid met ban rung sha Yng shet ja. Lehse 
kine ki Nartiang ba mane blei thaw ruh ki pdiang hi ha kajuh ka 
rukom shaphang ki kynthei ban lait na ka jingsniew ki puja jong ki 

Ha kane ka sngi nyngkong u Doloi Don Dkhar ryngkat bad ki 
Pator, Lyngdoh bad kiwei de ki Wasan ki ju ia bun kam bha ha ka 
pynbiang bad pynphong jain thymmai ia ka dur blei thaw jong ki 
Ynda la dep pynbiang baroh, u Bamon u sa pynphong ia kita ki jam 
thymmai ia kita ki dur blei mong, u weng noh ia ki na ka singkason 
bad buh noh ia ki ha madan, u sa shim da u kara ba la tah tika saw bad 
pynshong ha Singkason. Nangta u khun u Bamon u shim khyndiat 
khynsoit ki dieng lakait bad teh song bha ia ki, ki sa pynieng lang 
hangta ha singkason ryngkat bad u kara, Ki sa tap sa da ka jain sala 
ka ba lieh, pyndeng sa u mala bad ha khlieh kata ka dieng bleitthaw 
ki sieh lai tylli ki syntiew phan rong saw jngum, katba ia u mala pat 
ba la pyndeng la shna da ki Tiew myngngor. 

Ynda la dep la biang nadong shadong kita ki riew ngeit mam ki 
sa shong kyllain myngngor bad sa sdang sa ka rwai ryngkat ka ksing 
ka dhah bad ka tied yoochew. U Bamon pat u pynbiang ki jnit kijnat 
ki ba iadei bad ka rukom lehniam. Nangta u sa shim ia u biang ba 
wan rah u Doloi, ba ki ju khot u Biang Syiem, u duwai u phirat ryngkat 
ka pyntah tika saw na shyllangmat uta u biang bad ka pynsleh um 
khuid um kyntang. Hadien ba la dep ka nguh ka dem, ia uta u biang la 
ialam noh shabar bad teh ia u ha ka jaka pomblang syiem ba long dur 
thik kum u 8 (Phra). Shwa ban pom, u Bamon sa shiwat u pynsum 
pynsait biang ia uta u blan&syiem da ka um na u tymba, nangta ki sa 
pom ia u. (Ha ka 1 1-10-94 la pom tang uwei u blangsyiem ne biang 
Doloi. Katba ha ki sngi ba bud pat ki sa pom ia ki jong ki paidbah). 

Ia kane ka Yng blei la pynpur itynnad bha da ki kot kudi, ia ka 
phyllaw ruh la pynpur pynphuh pynphieng, kane ka jingpynpur kot 
kudi ka sdang naduh khilon ban rung sha phyllaw Yng blei. Ki paidbah 

ki ba iawan ban mane ia kata ka blei thaw Dui&Uci da rum da ki 
khor ki khriam. Shwa ban rung ha kane ka tog blei, dei ban loit shwa 
ia ki juti ba phong bad sa rung tang da ka kjat suda shapoh ka tog 
blei. Kum ha kine ki sngi,ki kynthei kiba samparot kirn lah ban rung 
shapoh tog blei, hynrei ki lah ban ieng tang na dhari, 

Ha ka sngi ba ar jong ka jinglehniam, u Bamon u shait pom ar 
tylli ki blang shynrang ha ka por shiteng synnia. Ia u blang lid) ki 
pom ha phyilaw jpng ka Dak Bangla na ka bynta ban iada na kiba 
bunjait ki jingpang. Katba ia u blang iong pat ki pom thik ha ka por 
shiteng synniamar bud bad u blang lieh. Ia kane kapuja shiteng synnia 
ki ju pynleit niam ha u Mahadev. 

Ha ka por ba pom bad pynleit niam ia une u blang iong hapoh 
kata ka ing blei, ym bit ban don mano mano ruh hapoh kata ka ing 
blei, lait noh tang u Bamon hi marwei. Baroh ki paidbah ki ba dang 
don hangta hapoh ka ing blei, ki hab ban mih noh shwa shabar, ym 
dei ban iohi mano mano ruh ia kata ka jingai knia da u blang iong. 
(He goat). Ia ka khlieh jong uta u blang pat, u Bamon u sa bret noh ha 
kata ka krang ba don hapoh kata ka ing blei, da ka jingngeit ba ka blei 
jong ki, kan sa wan bam ia kita ki jingtyrwa jingknia. Ynda la dep ki 
kam ki jam baroh kita ki paidbah ki sa ia rung biang shapoh ban 
bteng biang ia ka jingiarwai shit rhem niam ha ka ktien bad sur 
Bengalee. 

La ong ba ha ka por hyndai ki ju knia da ki briew, kumba 
la batai sha khmat da u Bamon. Hynrei hadien hadien pat Yum 
ju knia briew shuh, ki sa shu pom noh da u blang iong. Kat 
kum ka jingwad bniah ha ka ne ka liang knia briew ne knia 
rang, kaba ki phareng ki ong “human sacrifice” la shu ioh 
jingtip wer wer ba hana ia une u blang iong ia ja pynkhreh 
Pynkbrum, pynboh pynspong thik la kum u briew hi shwa ban 
Kftrai khlieh ia u. Hana.ki ong ba ki ju pynkhi tmain pynkhi 
®° to u la kat u rangbah briew hi. Tangba ia ka jlngshlsha 
ym don ba lab ban tip lane ym lah ban pynshisha ia kane ka 
j>ng ong namarba ym ju shah iano iano ruh ban iohi ia kata ka 
Piija shiteng synnia. Wat baba kylii pyrthew na u Bamon bi 
ruh, um iathuh ei ei satia shaphang kata ka pnja lane shaphang 
kata ka rukom pynriam ia uta u blang iong. Ka bub ianga ka 
Nongthoh ha ka Umdum, naba nga la pyrshang ban don lang 

tangba ngam ioh jingpynshai khyndiat ruh em. Wat lada kylli 
na kito Id riew nget niam ruh Id jubab bait ba kim tip ei ei 
kumno ki lehniam mynmiet. Ka paw shai kdar ba kine ki 
paidbah Id shu long niangkohnguh bad pdiang matlah kat kaba 
u Bamon u leh, Ha ka jingshisha baba pdiang ia kano kano ka 
niam dei ban da sngewthuh sbwa kumno yn shu tur matlah 
bad pdiang ruma rutit khlem da tip ka duh ka dang. Hangne 
ka nang pynskhem shuh shuh ba kane ka dei tang ka Niam 
Pushara ne Ai Rong. 

Kum ha kine ki por lehniam, u Bamon patde mar iadep pynleit 
niam ha i'ng blei, u hab ban leit sha i'ng kur u Doloi ban pyntah thna. 
Kane ka mut tang ia ki jingknia lehniam jong ka mynsngi mynshai 
kam kynthup ei ei ruh ia kata ka lehniam ne tyrwa jingknia shiteng 
synnia. 

Ha ka sngi ba lai jong ka lehniam Durga puja, ki ju pomblang 
shwa na Ma Durga Temple, ynda dep ki siat sngewbha sa ka suloi. 
Ki pynleit niam shwa ha ka temple da u snepkor, hadien kata ki sa 
ia mih noh shabar, u Bamon u sa sam ia u prasad ha ki wasan 
baroh. Nangta pat ki sa ia ia mih lang khrui ban ioh leit lehniam 
sa ha ka Shiv temple lane ka Sahmai Mandir kaba don halor u 
Lum Sahmai. Hangne ruh ki pynleit niam thik kumba leh ha ka 
Durga temple. 

Ynda poi ha kane ka temple, ki sdang pynphong jain thymmai 
ia baroh ki blei thaw mong. Tang ia u blei Shiva, ki pynkup da ki jain 
sala lieh bad pynteh sala lieh ia u trishul, uba ki khot u Sati Giri. Ha 
ka singkason ki siang shwa da ka jain lieh thoh saw, kane ka singkason 
ka iapher na ka singkason ba don ha ka Ma Durga Temple. Ia u blei 
thaw Ganesh ruh ki pynkup lang da ka jain lieh. 

Dei ha kane ka Shiv Temple ba dang don ki tup ki man kiba ka 
jingkhia jong ki imat ka long da ki mon, ki dei kiba la mynhyndai. Ka 
jinglehniam ha kane ka temple ka kham pher khyndiat. Ki pyndonkam 
da ki dabor dieng ba ki khot ki Chatai, ia ki khiew ranei pat ki 
pynshong halor ki lakait, nangta pat ki buh sa ka kait bad u tymba, ki 
pyndeng mala da u tiew myngngor bad ki buh pat ia u prasad ha u 
Wata. Ki da tap Shanduwa halor ka singkason, don ruh ki wata khian 
ba buh kwai tympew. Ia u prasad la khleh shwa ha ka dabor mong 
baheh, nangta pat ki sa buh ia uta u prasad ha fci Chatai. 

Haka singkason ki pynshong ka Mfit, soh pyriam, sohkhia, ki 
thang dhup^ng pyrdit de. Ki put songo mar ia sdang, tied baje, tied 
sa ka yoocRayrhad sa ia rwai shit rhem ha ka sur bad ktien Bengalee. 
U Bamon u sytireit sa ka um khuid ba la khlehlang bad ka urn snepkor 
ia ki wasan baroh ba don hangta ha temple. Ynda la dep pynbiang ka 
lehniam baroh bad ynda u Bamon u la dep synreit um khuid ia ki 
wasan, Doloi bad kiwei ki rangbah niam, ki sa shah ia ki paidbah ban 
rung hapoh kata ka ing blei ban wan dem wan nguh ia ki blei thaw 
jong ki. Lukar sa ki kynthei de. 

Ynda la dep kata ka lehniam hapoh temple, ki sa ia mih lang 
baroh shabar, habar pat ki buh ki khoobhet ba pynshong halor ka 
lakait ha ka singkason ba don dieng lama. Hangne ruh don jaka 
pomblang ba la shna kyrpang kum ka dur u PHRA (8). U Bamon u 
duwai u phirat shwa ia ka jaka buh khoobhet, put songo bad tied baje 
katba ki kynthei pat ki ia lukar. Ia u blangsyiem ne blangdoloi hangne 
dei ban ai hi da u Doloi. Nalor u blangsyiem blang Doloi dang don 
shuh sa kiwej de kiba ai blang, paro, pathaw, pai bad kumta ter ter. 
(Hynrei ha u snem 1996, da ka jingbym shim bynta u Doloi, la ai 
blang noh da u Waheh Dontha Dkhar, Pator Nongpyrda). Hadien 
jong u blang Doloi ki ju pom sa ia u blang jong u Lyngdoh Nongdhar 
bud sa ki wasan ter ter. 

Ia u khoobhet la song da u khuner ha ka sla, ia kaba yn sa 
pyndonkam pat ha ka kylla step jong ka sngi hadien ba dep bret blei. 
Ha kane ka pomblang ha Shiv temple ju don ruh ka Nohbaski, kaba 
mut ba ki ju ai pisa ha ka pliang hadien ba la dep pom ia u blang, kata 
ruh lada u dkut tang shisien pom. 

Ha kane ka sngi baroh ki paidbah ba bat ia ka jingleh niam puja 
ki ju shet puri da u khaw ba la dung Iwet bha kum u pujer, ki khleh 
lang sa bat ka gur ne mithai bad sa sdieh ia ki ha ki karai heh. Kane 
ka rukom shet jong ki, ka ia sryiem shibun ia u Pu kyllain jong ki 
Nepali,tangba ki Nepali pat ki pyndonkam da u moida ha ka jaka u 
khaw. U puri ba shet ki Nartiang pat u jan long kum u pu khlein. Ka 
dei ka niam jong ki hi ban shet ia u ha man la ki thliew ling ba bat ia 
ka niam hindu, thik la kum ba pyndonkam shet cake ki kristan ha ka 
por Krismas. 

Ki ju wer paralok ban ia wan dihsha sngewbha thik kumba long 
ha ka por krismas. Nalor kitei ki jingshet puri, ki ju shet kyrpang ruh 



ia ki kynja laddoo bad ki ju SSj^kyrpiang ha ki wata ryngldit bad ki 
soh de khyndiat khynsoit ba\ioh pynleit niam ha ka D w pitmd hadien 
pat sa ia ki kmie tymmen kpatyjnmen. lakita ki jinj09»a bam tang 
da ki bahatng lane ki ju tyrwa ruMaJd briew baijabaflada ki kwah 
ban bam. 


Ia kane ka lehniam ha ka sngi ka ba lai la ju pynleit niam ha ka 
Sahmai. Kat kum ka jingngeit jong ki Nong Nartiang la ong ba kane 
ka Sahmai ka shong ka sah ha kawei ka krem kaba don shajan ka 
thain Nongkhroh, shajan ka shnong Sung ha Puriang. La ong ba lada 
jia ba don ka jingshit kyrang, ka rang ka rkhiang khlem slap, ki ju leit 
ban ainguh aidem da u blang lieh khnang ban dup ioh slap. Kane ka 
rukom lehniam jongki ia ka Sahmai, ka ia sryiem thik kum ka Nguh 
Lei Shyllong jong ka Hima Mylliem. 

Ha ka sngi khatduh jong ka jinglehmam pat, ki ju siang shylliah 
ban shong ki wasan baroh hapoh jong ka Durga Temple, nangta pat 
sa synreit urn khuid u Bamon. Lukar nyngkong eh ka Jar bad ka 
Khator, sa ia bud pynrap lem sa kiwei de ki kynthei ki ba ia don 
lang hangta hapoh ka Yng blei. Sdang sa ka rwai shit rhem niam da 
ki rangbah ryngkat ka tern ksing bad tied yoochew, ki paidbah ba 
wan rah jingai nguh kum ki paro, pai, pathaw u Bamon u ju synreit 
um khuid ia kita bad ki sa rah pat shabar ia ki ban ioh pynleit niam 
hadien. 


Ynda la dep synreit um khuid kumtei, ki put sa ka songo, tied 
baje, ki nongpyniaid niam pat kum u Doloi ryngkat bad ki Pator, ki 
hab ban iaid tawiar hynniew sien hynniew wat ia ka singkason, katba 
nang lukar ki kynthei. Man ba ki poi ha khmat jong kata ka Diengblei 
thaw ki da nguh bad sa iaid tawiar biang. U khun jong u Bamon pat u 
hab ialam na khmat ryngkat ka tied yoochew bad put songo hateng 
hateng, katba ki paidbah ki ia rwai sngewbha ha ka ktien bad sur 
Bengalee katba ym pat dei ka por leit bret blei. 

Nangta u Bamon u sa thang ia ka Hum, ber dhup, thang snepkor, 
u thang sa ki dieng Lakhar san tylli ha kawei ka jaka, u pyndonkam 
ban thang ding da u kseh, ber sa u kba, snepkor, kwai tylli, tympew, 
ka kait, put sa ka songo bad sa ia mih noh artat shabar, ki sa siat suloi 
de man la ka teng. 

Ha baroh kine ki saw sngi ki jinglehniam, ki paidbah ba ngeit 
bad pdiang ia kane ka puja ki ju leit ai nguh ai dem da ka kait, u 

U Kara ba la pynshong ha ka Singkason ha kajingpynleit mam 
Durga Puja. 

Ka Blei Thaw Durga Puja ba la pynshong ha ka Singkason, kaba 
iapher na hi dur Bleithaw Hindu, 


Ka Tyngkong ba la shna kyrpang ban Siangnud ha ka Knia Pyrthat. 



Ki liar ba pyndonkam ha ka Bisari Puja (Sngi SdangJ. 

khaw, kwai tylli, tympew bym pat ot, don pat kiba ai tang da ka p 
ruh. Haba ki ainguh aidem kine ki ju buh ia ki jingainguh jongki 
khmat ka blei bad ki sa dem ngon da kaba pyndei ka khlieh ha khynd 
ban mane ia kata ka blei thaw da kaba dem khohsiew. 

Shwa ba kin leit bret noh ia ka blei, ki pynmih ia ka ha dhi 
lukar ki kynthei, sdang sa ka bom ksing ki Duhalia. Shad nyngko 
ki wasan nguh blai, u Donkin Mryia bad u Hed Phalyngki. Nan} 
shad sa u Doloi, Pator, Lyngdoh ki da hab ban tawiar biang hynnu 
sieri hynniew wat ia kata ka jaka pomblang ba sryiem dur ia u PHR 
ki da rah ruh ha kti kamon ia ka waitlam bad ia ka stieh pat ha ka I 
kadiang, katba nang ia lukar ki kynthei. 

Ka Stieh pat kaba ki pyndonkam ki don da ki dur u bnai ba dai 
shu mih (Crescent) bad ki khlur, don ruh saw tylli ki symphiah ba 
pyndait ha ka stieh. Kane ka stieh ba pyndonkam ki Nartiang ka iaph 
bak lybak na ki stieh ba pyndonkam shad ki khasi. Ynda la dep kai 
ka shad tawiar, ki sa ia mih noh ban leit pat sha Madan Majar b< 
hangne ruh ki shad shwa ki wasan baroh shwa ban leit bret syndon 
kata ka blei thaw. Nangta na Madan Majar ki sa hiar arsut ban le 
bret shaduh wah Myntang. 

Ynda poi ha wah Myntang, ki kynton da u shyiap kum u lum r 
ba sryiem ia u Ant Hill, ne lum kynton ki dkhiew, ki sa sieh ia kata k 
blei thaw hangta. U Bamon u pynleit niam biang hangta ruh, u tie 
baje put songo, synreit um khuid shwa ia ka rapati bad sa tah tik 
saw, ia ka pdiar pat u pyntah tika saw na ka thapniang, u pynshai 
tawiar saw sien saw wat ha khmat kata ka duwan bad sa pynher Ian; 
ia ki ha kajuh ka por narud ka wah Myntang. U tah tika sa ia u blan| 
iong shwa ban pom ia u, nangta ki pom sa ia u pathaw, pai bad paro 
Ia ka biang iong bad kita kiwei de ki leit pdem shwa sha um, ki sa se 
ban rah pat hadien. 

Ia u biang iong ban pom shata sha wah Myntang dei ban ai da i 
Dan, (La ai da u Dan Sati Ktung ha u snem 1996). Nangta u Bamon 
u thang dieng lakhar biang san tylli da u kseh, ber sa u kba, u shim sa 
u snepkor bad ka kait bad u sa thang lang ia ki hangta. U Doloi, Pator, 
Lyngdoh ki ia ioh tympew mar shisla, ki da ia siat suloi de man la ka 
teng. Ki put sa ka songo bad tied baje, iaid pyllun baroh ki wasan 
hynniew sien hynniew' wat biang pyllun ia kata ka kynton iumrit, ki 
da hab wer (phut) shniuh khyndiat ban ai ha u khun u Bamon, u sa 

tynsat ia kita ki shniuh ha kata ka blei. U put songo biang ryngkat ka 
tied baje, nangta u Bapan u sei ia kata ka bleithaw na uta u kynton 
lutn rit, ban leit pynngam noh iaka shapoh um. 

Shwa ban leit pynngam pat, ki law shwa ia ki mala bad sa sam 
ha ki nongkit kam mam, ki da law noh ia ka jain thymmai de. Ki 
tehlang ia kata ka dieng bleithaw bad u maw, u Bapan u sa rah ia kata 
ka bleithaw ha tyrpeng bad iaid ha um. Katba u nang iaid kumne ki 
paidbah ki nang pyrta bunsien “Lai Wa, Lai Wa” kaba mut ngam 
sha ba kham jyiliew, bad kumta u Bapan ynda haba u poi ha ka jaka 
ba kham jyiliew ba poi ka um haduh ryndang, u sa pynngam ia kata 
ka bleithaw. Ki sa siat suloi mar iadep pynngam. 

U Bapan pat ia kata ka jainsop balieh ba la weng noh na ka 
bleithaw u wiehhapoh wah bad sa synreit war war ia baroh ki paidbah 
ba iadon hangta halor lum ne harud wah. Ynda ki la ngiah ka ia siat 
suloi sngewbha ki sa ia mih noh ban leit phai biang sha temple. 

Ki kynthei kim ju bit ban leit bret blei sha wah, kumta ki ju ia 
leit noh shwa sha la ing ban thaw mala. Ynda la wan phai ki nongleit 
bret blei, ki siang biang da ki shylliah lieh hangta ha Madan Majar 
ban shong ki wasan baroh, ki kynthei hangta ki sa wan ai syntiew ha 
ki. Kine ki syntiew ba ki ai ki iapher na ki mala, namarba la shu 
khum jrong rynjup rynjup ia ki da ki tiew myngngor. 

Ynda la dep wan bret blei rah, ki hab ban ia shad biang hangta 
ha Madan Majar. Ka rakom shad pat ha kane ka por ka long para ba 
ia biang kyrdan. U Bapan u hab shad bad u Lyqgdoh, namarba para 
ba ia pyndep ki niam ki rakom. Ki pyndonkam hi kumjuh da ki wait 
bad ki stieh, bud sa u Doloi bad ki Pator ka mon ka shong ha u paidbah 
la ki dang kwah ban ia shongkai ne leit phai noh sha la Tng. Ki 
nongshoh ksing pat ki hab ban leit on ia ki waheh wasan baroh sha la 
ki Yng ki jong ki. • 

Ka Durgapuja ha Nartiangka iapher nakajongki hindu lane ki 
Nepali, kiba kham pyndonkam da ki muid, shynreh, wat la ki 
pyndonkam da ki biang, ki han, ki paro, pathaw. Ki hindu ki 
pyndonkam ia ka blei thaw ba la thaw ne shna na ka dewbyrtha, 
katba ki Nartiang pat ki pyndonkam da ki diengsong lakait ba ki khot 
ki Diengbleithaw, kaba ha ki hindu ki khot ne tip iaki kum kiKolabon. 
Bad ha ka sngi leit bret blei rah ki da rah pyni rang Shwa kylleng 
kylleng sawdong ryngkat ka put ka tern, ka risa ka kynhoi ki sa leit 

bret sha wah. Katba ia ka blei thaw ha Nartiang pat kim ju rah leit 
pyni kai ha ka shnong ka thaw, hynrei ki shu leit bret beit ia ka sha 
wah Myntang. Ki hindu ki ngeit ba ka Blei Durga ka dei kaba donbor, 
kaba lah ban pyniap ia ki ksuid ne ki nongshun. 

Sha ri dkhar pat kum ha kine ki por Durga puja, ki ju pynlong ka 
jingialehkai drama mynmiet kaba ki khot ka* “Jatra”. Ha ka por ba 
dang suk pyrthei bad shongsuk shongsain, ha Ri Khasi ruK ki hindu 
ki ju pynlong kum kine ki jatra, ha kylleng kylleng ka jaka buh blei 
thaw. Kum ban shu ai nuksa khyndiat ki jaka puja ba khamheh bha ki 
long kum ha Reserve Police, Harisabha bad Lukier Road. Katba ha 
Nartiang pat kim ju pynlong kum ia kine ki jait jatra. 

Ka jingiapher ka don bun, tangba yn ia shim tang shaphang u 
blang iongba ki puja shiteng synnia, uba ki pynleit niam ha u Mahadev. 
Une u Mahadev u dei u blei jong ki hindu ba ki tip kyrteng kum u 
Shiva bad kumjuh ruh kum u Bholanath, u ba phong jain da ka snieh 
bad kieng bsein ha ryndang. Ia une u blang iong ba pynleitniam la 
shem ba ki leh tang ha Nartiang, kumta ka rukom pdiang ia kane ka 
rukom lehniam ruh ka iapher na ki hindu. 

★ Ha kane ka liang jong kane ka rukom ngeit niam matlah 
jong ki, yn nym lah da lei lei ruh ban sngewthuh ne peiphang ia 
ka jingmut jingpyrkhat jong ki, naba ki khapbrib baba ki peit 
bad ki kyllut baba iohsngew. Hato kane ka jingngeit jong ki ha 
kane ka puja kan lah ne em ban ngam jylliew bad suhthied haduh 
kaba kut. Ha ki spah snem ki ban dang wan hato kin dang lah 
mo ban bat thik kumba leh ki nongmynta, kiba tang ia ka khlieh 
ka tduh ruh kim peiphang. Hato ka jinghikai aiu ba kin ai ia ki 
ban dang khie dang san, kin lah mo ban pynngeit matlah lem ia 
ki khun ki kti, ki khun ksiew, ki khun jien. Kaba kongsan tam ka 
long hato kane ka niam pushara kan iai thaba pynthame ne kan 
khuid rang noh. 

1. Mala — ukpieng 

2. Samparot — ba poi bnai. 

3. Tymba — u luta mong. 

4. Wata — kabulmong. 

3. Khian — ba rit 

6. Pyrdit — khiew puson. 

7. Songo — ka ronsing, ka jingput da ka ahywng ne rang. 

8. Yoochcw — ka jingthap kynshaw 

9. Lukar — jjah da u thylliej ryngkat ka kynud jlan sur. 

10. Khoobhet — buh bhah. 

1 1 . Khuner — Shira. 

12. Jar bad Khator — kidei ki Wasan Treniam. 

1 3. Hum — jaka ba thang ia ki snepkor, dieng lakhar bad kiwci de. 

14. Dieng Lakhar — ki dieng ba la phiah stang bha. 

1 5. Dhari — Baranda. 

16. Duhalia — ki nongtem ksing. 

1 7. Rapati — ka paro. 

1 8 Pdiar — ka phreit. 

19 Trishul — Prohnar lai pnat. 

KA THANG BAHULA 


I a kane ka lehniam Thang Bahula la ju pynlong ha u Naiwieng ha 
Madan Majar. Ia une u Bahula ki ju thang tang ha ka por mynmiet 
kumba Khadwei baje shwa ka shiteng synnia. U Nongpuja ne 
nongpynleit niam hangne u dei u Bamon. Ha ka por ba thang ia une u 
Bahula, dei ban iadonlang baroh ki wasan kit niam kum u Ooloi, Pator, 
Lyngdoh, Sirdar bad kiwei de bad baroh ki paidbah shynrang. 

Ki tiar ba pyndonkam ha kane ka lehniam ki long ki shrot ba 
thaw na ka dieng sning. Ia ka paraw pat dei ban thaw da u khah sain. 
Une u Bahula u don Khyndai mala bad ha khlieh duh ki sieh sa ki 
syntiew. Ki dieng baroh ba wan tan ban thaw ia une u Bahula ki dei 
ban long ki ba dang thymmai. 

U nongpynkhreh ia une u bahula pat u dei u Sirdar bad ki kher 
ba hab hapoh ka jingpyniaid jong u. Ka por lum dieng ka dei ban 
long shibnai pura. Ynda dep ka shna bahula dei ban leit pyndep niam 
shwa sha i'ng jong u Sirdar. 

Ki sdang ia ka jinglehniam da kaba tied ksing, da u Hardamuid 
bad ki Duhalia. Ki paidbah ba wan peit kai pat ki dei ban wan rah 
jingainguh kum u khaw, ka kait bad mar kawei ka dieng thang ding 
na la i'ng. Kane ka lehniam thang bahula ka long kawei na ki 
jinglehniam ba i shong shit bha namarba ka don ka jingiashad ia 
kmen khlem jingrwai. 

Ki Nongsei niam hangne lane ki wasan ba hab ban ai tiar ki 
long kumne. U Doloi u hab ban ai u prasad, u dhup, bad lakhina pat 
dei da ar tylli ki khiew ranei bad u kseh. Ki Dan pat ki hab ai Khyndai 
tylli ki khiew ranei, ar nat ka kait, ka umphniang thang pyrdit bad ki 
ksai pyrdit. Ia kane ka pyrdit pat ynda la dep thang ki dei ban leit buh 
ia ka hapoh ling blei Ma Durga. 

Dei tang u Bamon u ba lah ban thang ia une u bahula bad u 
Doloi, Pator, Lyngdoh. Dei ban thang da u paraw kseh ba lateh khum 

kyrpang da ki Shutia na bynta u Doloi, Pator, Lyngdoh bad Bamon. 
Ki Kher pat ki pynteh na bynta u Sirdar da khyndiat ki kliar jong u 
khah sain bad na bynta u Pator Kamar la pynkhreh da ki wasan jong 
u hi. 

Ia u mohkhiew ba tih bad shlup ia ka thliew u bahula ruh dei 
ban thaw da ki wasan u Pator Kamar, bad leit rah ia u ha u Doloi ba 
un ioh phah tih thliew ha u Shutia baheh. Ia ka thliew bahula ruh dei 
ban shlup hadien ba la mih bnai. Kane ka dei ka puja hindu ba saw 
bad ba khatduh jong u snem. 

Shaphang ka jingngeit jong kine ki nong Nartiang pat kaiong 
kaba sngew lyngkhum haduh katta kattanaba kim lah ban batai bniah. 
Wat haba kylli na u Bamon hi ruh u shu iathuh ba kane ka puja ka dei 
ka Kartik puja. ha kaba uta u Kartik u dei u khun jong u Bhagawati. 

Hynrei katkum ka jingngeit jong ki hindu pat ka iapher, naba u 
Kartik u dei u khun jong ka blei Durga, u long u samla ba bhabriew u 
don ka met ka phad kaba khlain bad ksah bha, uba main ka jinglong 
shynrang, uba da i dap shynrang, ha la ka rynnieng rynniot ba i khain, 
u dei u khla ka wait, u rah ka ryntieh bad u khnam, ia kane lah ban 
pynsakhi ha ka por Durga puja, ha kaba uwei na ki dur blei thaw u 
dei u Kartik. 

La ong ba ka blei Durga ka ju wan kai shane sha pyrthei na ka 
jaka ba ka shong ka sah ha Kailash, ka ju sah lai sngi, kumta ha kine 
ki lai sngi lynter ba ka wan sah kai sha pyrthei ki ju pynlong ia kane 
ka puja kum ka dak ka jingpdiang sngewbha ia ka bad ia ki khun jong 
ka, Ka Lakshmi, Saraswati, U Ganesh bad u Kartik. 

La ong ba ia kane ka Kartik puja don tang khyndiat ngut kiba 
pdiang ia ka naba u Kartik ki khein ba u dei u Blei Thma. Katba ia ki 
lai ngut pat ki ju pynlong puja man la ka por. Ia ka Saraswati ki ngeit 
ba ka dei ka Blei Jingstad. Ka Lakshmi ka Blei jong ka Jingkoit 
Jingkhiah, u Ganesh pat u Blei Spah. Ha Maharashtra ki ju pynlong 
ka puja baheh bha ia une u Ganesh, ba ki tip kum ka Ganesh 
Chaturvarthi Puja, katba ha West Bengal pat ki ju smat ainguh ia une 
u Ganesh ha ka sngi Newyear lane Sngi sdang jong ka snem, khnang 
ba un wan rah lane kyrkhu ba kin bha ka kamai kajih, ban eh ka bok 
ka rwiang. U Kartik pat u dei u ba beit bad tbit bha ha ka kam iasiat, 
u wanrah bok ha ka thma, kamut u dei u nongiada ba kin lait na ka 
mynsaw ne kano kano ka jingjulor. 

★ Ha kane ka puja yn shem ba kine ki paid riewngeit niam 
hindu, ki shong shisha ha ka jingdum ha ka liang ka jingpdiang 
ia kane ka lehniam. Haba kumne lah mo ban dang pynneh pynsah 
ia kane ka Niam Peifi Rong kaba shu Iape pynthame. 


1 . Shrot — Paia oh shrong. 

2. Paraw — Skhen/siej 

3. Kher — ki nongiarap ia u Sirdar. 

4. Lakhina — Ki jingai nguh ne buh burom da ka pisa bad shi sla u tympew. 

5. Khah sain — Ki Kynja kdait. 

6. Shlup — lep. 

KIMAWBYNNA 


K a Elaka Nartiang ka pawnam bha na bynta ki Mawbynna ki ba 
don da ki spah tylli ha ka jaka ba ju pynlong iew ba tip kum ka 
lew Mulong. Napdeng kita ki maw baroh don. tang uwei u mawbynna 
bajrong tarn hangta bad la antad ba u jrong kumba 10 metre. La ong 
ba une u mawbynna u dei u bajrong tarn ha ka jylla Meghalaya, kita 
ki mawbynna ba byllai stai ha iew ruh ki long ki ba i shongkhia ban 
peit. Don ki mawbynna ki bajrong bad ieng kum ki wait ki sum, don 
pat ki ba madan bad heh, ki ba tip kum ki Maw lyngknot ki ba {ah ban 
shong shibun ngut ki briew. 

Napdeng kine ki mawbynna, don ruh kiba ki pyndonkam ha 
ka ba pynleit niam ha ki sngi iew, ha ka ba u Doloi bad ki Pator, ki 
Wasan ha la ka riam tynrai ki ju leit nguh leit dem shwa ha kine ki 
maw niam. Ki law shwa ki juti ba ki phong nangta ki sa kiew halor 
uta u mawlyngknot, hangta la iasong sa u kwai tylli bad u tympew 
ia ki da ki paid nongwan iew. Ynda dep ki hiar noh na uta u maw 
bad leit sa sha uwei pat u maw ba heh bad madan bha, hangta ruh ki 
leh kumjuh tangba ym shym la iasong kwai shuh ia ki, kumba la leh 
ha u maw ba ki kiew nyngkong. Ka kine ki maw lehniam kim ju 
shah ia ki kynthei ba kin kiew, Iait noh tang ha ka por lehniam 
Pomblang law. Kumba ju long ka dustur hindu, kine ki nong Nartiang 
ruh ki ju nguh ia u Doloi da ka ba pyndei ia ki shympriah kti jong ki 
ha u bad sa nama. 

La ong ba kane ka rukom leit nguh ia ki mawniam ka tong thik 
kumba leit duwai bad kyrpad ban bha ban miat ka iew ka hat, ka die 
ka thied. U Doloi, ki Pator, ki Wasan baroh haba ki leit phai pat sha la 
tog, ki hab ban iaid biang na kajuh ka lynti ba ki wan rung shapoh 
iew, kim lah ban mih na kawei pat ka lynti. Ia kane ka rukom ngeit 
dang bun ki ba dang bat pyrkhing da ki ba dang tong chnong, ba ym 
ju bit ban iaid lyngba wat ha tog ha sem ruh. Lada ki rung da ka 

jingkhang bah na khmat kidei ban mih biang ruh najuh. Ban leit shata 
sha iew, ki jong u Doloi ki hab ban iaid lyngba uwei u jingkieng maw 
ba jrong ba ki khot u Mawpun, ba la shna da u Mar Phalyngki, u Luh 
Lyngskor bad kiwei de hajan ka Umtisong, bad ha ka por ba ki wan 
phai ruh ki hab ban iaid biang nangta najuh. Hangne te kirn ju shah 
tdit tdot ia ki kynthei ba kin iaid. 

La ong ba uta u mawbynna ba jrong u don la ka khana ban 
iathuh. Kat kum ka'jingioh lum jingtip la ong ba ia une u maw la tip 
kum u maw Sanirang, namarba la wan rah ia u nangta, ka long kaba 
phylla ban iohsngew ba la wan tan ia une u mawbah mawsan tang da 
u jyntang pathaw. 

La ong ba la pyrshang nyngkong eh ban tan da ki kynjri nar bad 
ki tyllai heh, hynrei long lehnohei, shu bijai ei ka por bad ka bor, 
naba kita ki tiar tan ki dkut noh. Dei tad haduh ba la phah shat phah 
khein ha u Luhblei, ba ki sa shem ka lad ka lynti ba dei tang u jyntang 
pathaw u ba lah ban tan ia uta u maw. Kat kum ba kup kata la luh ka 
khan, uta u maw ruh u la shah suk mynsiem ba kin wan tan ia u 
shaduh Nartiang. Ka long kaei kaei ka ba sngew phylla ba da u kynjri 
nar u dkut, katba u jyntang pathaw pat uba rit ruh u lah ban tan ia uta 
u maw, ka don ka bor maian ei ei ba sha lyndet. 

Hynrei ym shym la lah satia ban thung ia uta u mawbynna. Wat 
la tih ka thliew kaba jylliew shirynnieng briew bad tarn ar phut ei ei. 
Kumta u Syiem Jaintia u la phah shat phah khein ha u Luhblei, u 
Luhblei u pawang la ka shanam had iathuh ba uta u maw u pan jmgknia 
da u briew, kumta dei ban knia briew khnang ban lah pynieng ia uta 
u mawbynna. 

Shipor u Syiem u la khuslai bad bynniaw jcumno kein yn leh, naei 
kein yn ioh briew ban knia. Ha ki por mynshwa ki ju knia da ki briew 
ha wan poi wir poi hap, katba ki dang ia puson ia pyrkhat hangta kynsan 
kynsan lane syndet syndet ki la iohi ia uwei u khynnah poi wir. U 
Syiem u la bret ia ka dabia hapoh thliew bad phah tarn ha uta u khynnah, 
hamar kata ka por ba uta u khynnah u hiar hangta hapoh thliew, ki 
khyllie artat ia uta u mawbynna bad pynhap hangta hapoh thliew, uta u 
maw u sa neh bad ieng skhem artat triang haduh mynta mynne. Ynda 
la dep thung ia u, ki buh sa ki maw lyngknot baheh bha ban iadei dur 
bad kajinghehjingjrong jong uta u mawbynna. 

Kita kiwei pat ki mawbynna ba don hangta hapoh iew Nartiang, 
la ong ba dei u Mar Phalyngki bad ki paralok Mar jong u, ki ba la 
thlieh ia kita ki maw ha ka dur jong ki maw lyngknot, maw jingkieng 
bad kiwei de ki rukom, ia kine ki mawbynna ruh la wan tan da u 
jyntang pathaw. La iphuh iphieng ka iew Nartiang naba la don ka 
jaka shong ba thikna, ha kaba u Syiem, Doloi, Pator bad ki Wasan 
baroh ki lah ban ia shongkai ne pynlong dorbar hangta ha iew, ban ia 
kynduh ia ki paid ki hajar ka Hima, bad ia ki kam rit kam ria ruh la ju 
bishar hangta hi ha. iew. Ka jingsdang jong kata ka iew Nartiang pat 
ka dei naduh ka por ba wan rah u Mar Phalyngki ia ka Moo Blai na 
Raliang ban kup da slap. 

Ha kaba iadei bad kane ka jingthoh, lah ruh ban kdew ba U 
Rangbah Nobait Swer u la thoh bad batai bniah bha ha ka kot jong u 
kaba kyrteng “U Maw Sanirang”. 


1. Nairn — pyndei ha ka shyllangmat,-kaba uguh burom. 

2. Luh ka Khan — ka rukom khan ba pyndonkam da ki sbai-rit, ki dak ki shin ki 
paw kat kum ka jingiapan. 

3. Dabia — tin rit ba buh shun. 

4. Moo Blai — Maw shong blei. 

U MAR PIIALYNGKI 


U Mar Phalyngki u dei uwei na ki riew pawkhmat bad pawnam 
bha ha ki khanatang jong ka Ri Jaintia. La tip ia u kum u 
Radbah ka ri Jaintia, naba dei lyngba jong u la ioh ia ka lehniam 
ba pawnam ha Nartiang baki khot ka Pomblang lew Nartiang 
lyngba ka jingwan rah jong u, ia u Mawknor ba shong ka Blei lew 
na Raliang, mynba u da slap da uta u Maw kyngkniap ha ka por ba 
u wan iew Raliang. 

La iathuh ba u Mar u dei u khun jong ka Lita Bamon, ka shakri 
hapoh ka ing syiem. Ha ka por ba ka Lita ka la jan dei ka por ban kha 
ia u Mar, kiwei pat ki para shakri kynthei, ki la leit pynshoi pynshad 
ha u syiem da ki buit sniew, u syiem u la isih ia ka barf heh noh iaka 
nangta na ing syiem shapoh khlaw. 

Kumta ka Lita ka la phet sha khlaw ban im shata marwei, ka 
bam da ki sohdieng sohkhlaw katba ioh tangban im, bad la ong lyngba 
ka jingbam ia kine ki soh khlaw, uta u khun ba ka pun u sa ioh ka bor 
ba phylla bad ba khlain. La ong ba ha ka por shwa ban kha ia u Mar, 
la wan tap ka jingdum hangta hapoh khlaw, khie sa ka eriong emgit, 
la ther sa u slap u phria, khynwin ka khlaw da ka jingbeh kyrthep 
kata ka eriong haduh ba. ki mrad bad ki sim ba shong ba sah hangta 
hapoh khlaw ki la her ruma bad sakma shane shatai, kyrhuh lamwir 
sa ki khla, ki dngiem. Hamar kata ka por ka Lita ka kha ia u khun 
shynrang, u ban sa tei mot ia la ka kyrteng bad ki kam bah ba un leh 
lyngba ki khanapateng. 

Mar ia kha ia u Mar, la wan mih kynsan uwei u khla u da kyrhuh 
jam ban bam ia ki. Ka Lita ka la pan map bad nguh ia uta u khla ka da .1 
kyrpad kyrpon ia u ba un sngewsynei ban pyllait im ia ka mynsiem 
jong ki. U khla haba u iohsngew ia ki kyntien ba sngew myllung bad 
sngew rit ba mih na shyntur jong ka, u la sngewsynei kylia, u la leh 
sbun kylla ia ka da kaba leit pynwad jain phong jainsop ia uta u 

khyllung, sa shiphang u wan mih dngong bad wan rah kawei ka jain 
lieh ba ki tip ne khot ka jain Byrki. 

Ynda u la dap kumba 1 2 snem ei ei ka rta, ka la sngew shngain 
bad ki briew ruh ki la sdang ban iohsngew wer wer ia ka jingkhlain 
jong uta u khynnah, la ong ba u kawang kai ia ki mawlong bad phut 
kai ia ki diengbah hapoh khlaw. Kine ki khubor ki la poi sha ki tyndong 
skhor jong u Syiem, ynda haba u Syiem u la sngewthuh ia ka jingim 
khuid jong ka Lita, bad ka bor phy 11a jong uta u khynnah, u la phah 
khot ia ka ba kan wan shong biang hapoh ing syiem. Ban pyrshah ia 
ka hukum jong u Syiem ruh kam nud, kumta kam banse ban wan phai 
biang shata sha ing syiem ryngkat bad u khun, dei nangne sha khmat 
ba u Mar Phalyngki u sa iohlad ban hikai pynkhlain kilan met bad 
pyntbit shuh shuh ia la ka sap ka phong kaba u Blei Trai Nongthaw 
Nongbuh u la pynkup ha u. 

U Syiem Parbat Ray haba u la iohi ia ka bor jong u Mar, u la 
thung ia u kum u myntri hapoh ka hima jong Jaintiapur ba un long ruh 
u nongpeit ia ka hima Rilum Jaintia baroh kawei. Kane ka la jia, ynda 
haba u Mar u la samla, kumta haba u Mar u la ioh ka bor ba pura 
kumne ban peit bad pyniaid ia ka hima Rilum Jaintia, u la sngew dei 
ban ioh sa ka Hima Ly iur na bynta u Syiem, namarba ha ka por lyiur ka 
shit palat ban shong ban sah sha Ri Thor Jaintiapur. Hadien ka jingwad 
shitom jong u Mar, u la shem ba dei tang ha Nartiang, ka jaka ba long 
pdeng, kaba lah ban pynlong ia kata ka Nongbah Lyiur jong u Syiem. 
U Syiem ruh u la mynjur bad phah buh Maw nongrim, ia u ba dang don 
haduh mynta ha Nartiang ha ka jaka ba la thaw ia ka ing syiem. 

Shwa ba u Mar un pynheh ia ka Nartiang, kaba dang dap tang 
da ka khlaw suda, la ong ba don tang lai jait kiba shong ba sah hangta 
ha shnong bad kita ki dei ki jait Dkhar, Lamare bad Dhar, namarba 
kine ki dei ki nongshong shnong ne buhai shnong ba nyngkong eh 
jong ka Nartiang la khot ia ki, ki Jait Tre, kaba mut ki jait trai jong 
kane ka shnong, ha kaba ki don ka hok ban long Doloi. Nangta suki 
suki ka Nartiang ka sa heh bad pawnam kat haduh mynta mynne, 
lyngba ki jingtih bad jingbuhnam jong ki longshwa manshwa kum ki 
Mawbynna, ki Pung, ki tag blei bad kiwei de. 

Ha ka por ba ka shnong Nartiang ka dang rit, ka don ka iew 
kaba rit ha Madan Majar, ha kaba mynta pat ka la kylla long ka jaka 

shad pastieh ki Doloi, Pator, Lyngdoh bad ki Wasan ha ka janmiet ba 
ki leit bad wan bret blei thaw ha ka por Durga Puja. 

Katba nang iaid ki por, u Mar u la nang rangbah bad ki nong- 
shong shnong ruh ki la sdang roi, ka iew kaba ki don ruh ka la rit 
• palat, kumta ki ju smat ban leit iew sha Raliang naba ka iew shata 
ka heh. Leit jia ryngkhat ha kawei ka sngi jur bha u slap bad u Mar 
um don jingda slap, la ong ba u la iapan trab bad knup kylliang na 
ki nong Raliang ban ioh da slap, hynrei ym don ba ai satia ia u. Te 
ha ka jingsngewdom, bad bitar shla ia ka jingkhapnap kita ki nong 
Raliang, u la shim uwei u Maw lyngkniap nangta napoh iew bad 
kup da slap da uta. Ynda jan poi ha la shnong, u la pda noh ia uta u 
mawlyngkniap sharud nong, hajan ka Umtisong. La ong ba jan man 
la ka sngi iew Raliang la ju iohsngew ia ka jingsawa ba jur bha ha 
kata ka khlaw, kaba sngew kumba dei ka sur ki paidbah. Ki briew 
ki ba iohsngew kumta ki la leit iathuh sha u Doloi, u ba la swar bad 
tohkit hynrei um shim lap ei ei. Kumta u la phah ia u Luhblei ba un 
luh un khan, dei hangta kein ba ki sa tip ia ki jingshisha, ba dei 
pynban da ka Blei lew Raliang kaba la wan poi shong ha kata ka 
jaka khlaw ba bret Maw lyngkniap u Mar Phalyngki bad ka jingsaw 
a pat kadei ka jong ki Paidbah bad ki Puriblei. La ong ba uta u Maw 
lyngkniap ba u wan kup da slap u dei pynban u maw ba shong ka 
Blei lew Raliang. Kumta u Mar u la kular ban ai ka Jingnguh burom 
ia ka man la u snem kumba ka ioh ka hok ka kynti jingmane burom 
na ki nong Raliang. Kata ka Blei ruh ka la kohnguh bad kumta ka sa 
shong sa sah duh noh ha Nartiang. U Syiem Jaintiapur ruh u la shah 
sngewbha ia ki Nartiang ban pynlong iew noh ha kata ka jaka ba 
don uta u mawlyngkniap, ha man la ka sngi Mulong, kumjuh kumba 
long iew ha Raliang. la kane ka iew la tip kum ka iew ba shong ki 
blei, la shna ruh iwei i uig rich tngen hajan ka jaka ba don uta u 
Mawlyngkniap ha kjat u diengjri kum ka dak ban pynsahnam bad 
kynmaw burom ia u Mar Phalyngki. 

U Luh Laskor u dei u nongbud ba jan tam jong u Mar, bad u la 
buhnam lang uwei u mawjmgkieng uba ki khot u Moopun, ia uba 
haduh myntamynne ruh dang dei ban pynkhuid ne sait sleh umphniang 
ha ka por ba lehniam Pomblang lew, namarba dei ban iaid lyngba. 
jong uta u irtaw. 

U Mar Phalyngki u long myntri ha ka por jong u Syiem Parbat 
Ray, u ba la synshar ha Jaintiapur naduh ka snem 1 500- 1 5 1 6, hadien 
jong u Syiem Markuhain, uba long u syiem ba nyngkong eh jong ka 
Nartiang u ba la wan ne synshar hadien jong u Syiem Shyngkhlein 
— Am, u khun nyngkong ne khun phrangsngi jong u Loh Ryndi 
bad ka Li Dakha, u ne u dei u syiem ba nyngkong tarn ban synshar 
ia ka Hima Synteng bad ka nongbah jong kata ka hima ka dei ha 
Sutnga. 

Hynrei wat la u Mar u long u briew uba khlain katno katno ruh, 
pynban kum u briew u dei hi ban iap. Ynda haba u Mar u la dep lut 
phar ki kam ki jam ha Nartiang u la leit phai biang noh sha Jaintiapur, 
bad ha ka por ba u Mar u jah na la shnong, u Syiem pat u la ngat ha ka 
ruh ba pynap shrip ki phareng ia u, ki la pynshoi pynshad bad ai bih 
ia ki jingmut jingpyrkhat jong u Syiem kat haduh ba un da ngop 
shisha ha ki buit sianti jongki. U Syiem une la kum u tyngshop hapoh 
ka shangkhawiah ba phnieng ki nongpynshad khawyiang, u la kwah 
shisha ban tynjuh ia ka bor u Mar Phalyngki. Kumta u la hukum ban 
teh ia u ha uwei u dieng sohpieng baheh bad u la phah jynrat artat. U 
Mar ruh um shym ialeh pyrshah ia ka hukum syiem, u la kohnguh 
bad jynrat da kaba suk mynsiem ia uta u dieng sohpieng baheh naduh 
tynrai ne tyllong, bad naduh kata ka por, kata ka jaka ka kylla long 
noh ka pung baheh ba ki tip kum ka Mukoi Sohpieng. 

Ki phareng ki la sngew shitom jingmut shibun namarba kim lah 
ban knieh synshar ia kata ka Hima Jaintiapur katba dang im u Mar, 
kumta ki la pyrshang wad bun ki lad ki lynti kumno ban pyniap ia uta 
u Radbah. Hadien ki ioh jingtip kaba pynsngewbha ia ki tyndong 
skhor jongki, ba la lap ka buit kumno ban pyniap duh syndon ia u 
Mar Phalyngki, Dei tang da ka kynthei ka ba samparot, ka bym bit 
ban ktah ne pyndei met ia u, lada jia ba ktah ia u ha kum kita ki por ba 
samparot, u Mar un tlot bad duh bor noh. Ynda la tip ia kane ki 
phareng ki la pynshoi pynshad biang ia u Syiem, da kaba pyntieng 
pynsmiej ba u Mar u lah ban knieh suk ia ka bor long syiem lane sloit 
noh ia ka iktiar syiem da ka jingkhlain bor jong u. U Syiem u ba la 
ngat lypa ha ka shangkawiah ba la phnieng na bynta jong u, u la 
sngewdei-ban phah pyniap noh ia u Mar. Kumta u la hukum ia u Mar 
ba un kit sa ia ki mawbynna bajrong bad baheh- U Mar ruh u la 
kohnguh bad kit ia ki da ka suk, hynrei ynda sah satang uwei u 

mawbynna, ha ka por ba u dang dem ban kit ia uta u mawbynna, ki 
nongshun ki la pynbat nadien da kawei ka kynthei ba samparot, mar 
kumta hi u Mar u tlot bad duhbor noh, uta u mawbynna baheh u ban 
ia u bad u Mar u la iap ha shen. Hadien ka jingiap jong u Mar 
Phalyngki, ka bor synshar Syiem ruh ka la wai noh tang hapoh ki 
khyndiat snem, ynda ki phareng ki sloit noh ia ka iktiar longsyiem na 
u Syiem Rajendra Singh, u Syiem Jamtiapur ha ki spah snem 1835. 
Ki phareng ki la dakhol ia ki jaka ki puta ki pnar, bad namarba u 
Syiem Rajendra Singh um shym la kohnguh ban long Syiem Mraw 
ha ki bor synshar Nongwei, kumta ka Sorkar phareng ka la kem bad 
set byndi ia u. Da kaba sloit noh ka iktiar na u Syiem, ki la shah sa 
tang ia ki Doloi ba kin synshar, Ha kane ka rukom la pynkhamti ia ka 
iktiar kum u khliehduh Nongsynshar ha la ki Elaka jong ki, kine ki 
Doloi haduh mynta mynne ki dang bat ia ka bor ka iktiar ba la 
pynkhamti ha ki naduh ki por mynshwa. 

Katkum ka jingthoh jong u Rangbah Homiwell Lyngdoh 
(Bam kwai ha dwar u blei) ha ka kot “Ki Syiem Khasi bad 
Synteng” ka paw ba ka kyrteng jong u Syiem Parbat Ray, u dei 
shisha u Syiem Synteng ba nyngkong eh ha Jaintiapur. Parbat 
Ray ka dei ka kyrteng dkhar kaba mut “U trai jong ki lum”. 
(Bad u synshar naduh ka snem 1500-1526. (Page- 31, 32). 

Katkum ka jingthoh jong u Rangbah Homiwell Lyngdoh (Bam 
kwai ha dwar u blei) ha ka kot “Ki Syiem Khasi bad Synteng” bad na 
ka jingthoh jong ka Kong Minimon Laloo ha ka kot “Ka Thwei Lamin 
bad ka Lehniam ki Pnar” yn shem ba ka kyrtengjong u Syiem Rajendra 
Singh, ka paw kum u Syiem khatduh ba la shah sloit iktiar ha u snem 
1835. (P-45 H.L.) bad P-1 (M.L.). 

★ Haba pelt pyrman, yn shem ba ka Raid Jaintia ka dei 
ka hima joag ki Nongwei (Dkhar), bad kiba long syiem ruh ki 
dei na ka jait Bamon (Ki Khar Hindu Brahmin). Kine ki jait 
Brahmin ki dei Id jait ba khraw kumba paw ha id kot Indian 
History, kaba bynta ia ka kyrdan jong ki briew ha ka imlang 
sahlang lyngba ka Caste System ka jingpyniapher kyrdan ia 
ki jaklbynrlew, ia kaba la phiah ha ki saw kyrdan. Ki Brahmin, 
ki Kshatriya, ki Vaishya bad Id Sadra. Kane ka jn wan rah 
barabor ia ka jinglapher jiagmat hapdeag kiba kor jait bad 
ba pokjait da kaba ithnh ia Id lyngba Id hap bo Id trei). Ka 

raid Jaintia ka la shah jop ha ki Syiem Synteng, kumta lah 
ban ong ba ki Pnar ba shong ba sah ha Jaintia Hills k! dei ki 
Synteng, Sngew tohmet pat ban ong ba haba pyndonkatn ia 
ka kyrteng Jaintia ka kdew bad thew sha ka jinglong Mraw, 
naba dei tang kiba shah jop thma ha ki synteng. Lada pule 
bniah bad sani bha ia ka kot “Ki Syiem Khasi bad Synteng” 
yn shem shisha ba ki Synteng ki long kynrad halor ki Jaintia. 
(Haba kumta kumno yn Pyndap ia ka ktien ba iadei bad ka 
Community, ha ka Schedule Tribe Certificate, hato Sngew dei 
ban Pyndap Jaintia, Pnar ne Synteng). 


1. Puriblei — kibtokidken kibe lab ban iohi da Id Manat briew. 

2. Byrki — ka jatnphong ba tlcfa bym da ni, k*ba long rew ne khaja. 

3. SampaftSt — bapoi bnai. 





U Bamon Govindra Kumar Debsamikko u dang pynsleh um khuid ta 
u Blang u Doloi Don Dkhar ha ka Durga Puja 11-10-94 shwa ban 
pom ta u 



Ka Duwan Pomblang Syiem (Tang ia u Blang Doloi) ha ka par 
Durga Puja. 





V Maw Lyngknot heh ba shong u Doloi bad ki Pator. Wasan baroh 
ha ka xnai lew Nartianv. (Dec, 93). 

